text:
Rubens Barrichello
Rubens Goncalves Barrichello (babar kaping 23 Mei 1972 di Sao Paulo, Brazil) mangrupa pembalap Formula 1 asal Brazil. Ayeuna dirina ngagabung sareng tim WilliamsF1.
Barrichello ngamimitian debutna di GP Afrika Selatan 1993 sareng tim Jordan Grand Prix. Ti dinya sampai ka ayeuna, dirina janten pembalap F1 paling berpengalaman, dengan jumlah start hamper ngadekeutan angka 300 kali. Barrichello kungsi ngagabung sareng tim Stewart Grand Prix jeung Scuderia Ferrari, di mana di Ferrari anjeunna leuwih loba janten pambantos Michael Schumacher.
Musim 2009 anjeunna ngagabung sareng tim Brawn GP. Dirina nyaris janten jawara dunya 2009, tapi gagal ku sabab loba masalah di babarapa balapan di akhir musim.


c: text/html

text:
Khalifah bin Salman Al-Khalifah
Khalifah bin Salman Al-Khalifah (Basa Arab: خليفة بن سلمان آل خليفة; gumelar 24 Nopémber 1935; umur 82 taun) nyaéta Perdana Mentri Bahrain ti 1971.[rujukan?] Anjeunna masih mibanda jabatanna, sanajan dina Konstitusi taun 2002 anjeunna teu gaduh deui sababaraha kakawasaan, kalawan Hamad mibanda kakawasaan nunjuk sareng (bareng jeung parlemén) ngeureunkeun mentri.[rujukan?]
Tingali ogé[édit | édit sumber]
Tumbu kaluar[édit | édit sumber]
- Khalifa's biography – loka resmi Kamentrian Luar Nagri Karajaan Bahrain
- Citakan:Worldcat id

robotstxt: allowed

filter: keep


text:
Jadi jawara di Piala Dunia 2014 anu dilumangsungkeun di nagri Brasil, mibanda harti yén Jérman geus nyangking jawara Piala Dunia opat kali. Hal ieu bisa nyaruaan ka nagri Itali anu sarua geus nyangking kalungguhan opat kali jawara Piala Dunia. Tinggaleun hiji deui ti nagri Brasil anu geus nyangking lima kali jawara. Saméméhna, Jérman pernah nyangking jawara Piala Dunia dina taun 1954, 1974 jeung 1990.
Salian ti jadi jawara pikeun kaopat kalina, nagri Jérman jadi nagri asal padaratan Éropah anu munggaran anu bisa jadi jawara di wewengkon padaran Amérika (Kidul).
Salian ti marebutkeun ‘titél’ jawara kahiji pikeun tim atawa nagri anu ngiluan Piala Dunia, pikeun pribadi pamaén aya sababaraha panglélér séjén anu lumayan alus. Pikeun diri pamaén anu ngiluan méngbal dina Piala Dunia mibanda kasempetan pikeun jadi pamaén bal pangalusna salila kajawaraan Piala Dunia. Pamaén anu pangalusna bakal dilélér hadiah Bal Emas ti Adidas. Kabeneran anu meunangkeun ieu panglélér dina Piala Dunia 2014 téh nyaéta pamaén Argéntina, Lionel Messi.
Salian ti milih pamaén pangalusna salila dilumangsungkeunana Piala Dunia, FIFA ogé nangtukeun tilu jinis panglélér séjénna nyaéta Sapatu Emas ti Adidas pikeun pamaén anu panglobana ngagulkeun bal ka gawang lawan. Atuh dina Piala Dunia 2014 ieu sanajan timna henteu nepikeun asup ka undakan Final, tapi gul anu dicitak ku James Rodriguez (pamaén Kolombia) henteu kaudag ku pamaén séjénna. Antukna, Jamez Rodriguez dilélér ieu hadiah.
Pikeun kiper pangalusna dilélér hadiah Sarung Leungeun Emas ti Adidas anu dibikeun ka kiper Jérman, Manuel Neuer. Aya deui pikeun pamaén ngora pangalusna dilélér hadiah Pamaén Ngora ti Hyundai (Hyundai Young Player) anu dibeunangkeun ku pamaén Perancis, Paul Pogba.
Satutasna ngékéak Brasil nepikeun ka tujuh gul, tim Jérman kacida gedé wawanén pikeun nyinghareupan tatandang dina undakan final ngalawan tim Argéntina. Ku anu ngalatihna, Joachim Low, Tim Jérman diperedih supaya langsung nyerang ka daérah tukang tim Argéntina. Supaya tim Argéntina loba caricing di satengah lapang bagéan maranéhna. Cenah mah hal ieu téh dipiharep ogé ku tim Argéntina anu leuwih loba nungguan bal di wewengkon maranéhna. Nalika pamaén Jérman loba anu nyerang ka daérah tukang Argéntina, pamaén Argéntina kudu gagancangan ngarebut bal supaya bisa langsung nyerang balik ka gawang Jérman.
Dina menit ka-30, Argéntina sabenerna mah bisa nyitak gul ngaliwatan Gonzalo Higuain sanggeus narima operan bal ti Ezequiel Lavezzi. Hanjakal gulna henteu dianggap ku wasit kusabab Higuain kaburu opsét. Salila babak kahiji taya gul anu bisa dicitak sanajan dua tim mibanda sababaraha kali kasempetan anu alus pikeun ngagulkeun bal.
Nincak babak kadua, dua tim anu maén leuwih ati-ati dina maénna. Henteu sagawayah kitu waé ngayakeun panarajang ka lawanna séwang-séwangan. Pamaén hareupna henteu bisa nyerang kitu waé ka gawang lawanna. Nepikeun ka waktu normal béak, taya gul anu bisa dicitak ku dua tim.
Antukna mah tatandang diteruskeun kana babak tambahan. Dina babak tambahan ieu, tim Jérman bisa nyitak gul ka gawang Argéntina. Dina menit ka-113, Mario Gotze bisa nyitak gul sanggeus narima bal operan ti Andre Schurrle. 1-0 pikeun tim Jérman.
Ieu kaayaan henteu robah nepikeun ka waktu tambahan lekasan. Jérman ahirna mah bisa nyangking jawara Piala Dunia 2014 sanajan dilumangsungkeun di wewengkon Amérika Latin.
Salaku anu boga hajat, tim Brasil gagal meunang deui dina tatandang panungtungan anu kudu dilakonan. Dina tatandang anu dijudulan marebutkeun jawara katilu, ngalawan tim Walanda, tim Brasil kuméok deui. Sanggeus saméméhna dikékéak ku Jérman kalawan gulna 7-1, ayeuna Brasil éléh deui kalawan gul anu lumayan, 3-0. Atuh, tim Brasil kudu daék ngan ukur nyangking salaku jawara kaopat dina Piala Dunia 2014 ieu.
Walanda bisa nyangking jawara katilu sanggeus ngéléhkeun Brasil tilu gul langsung. Tilu gul ieu dicitak ku Robin van Persie jeung Daley Blind dina babak kahiji ditambah gul ti Giorginio Wijnaldum dina babak kadua.
Kakara ogé maén tim Brasil geus nyieun kasalahan. Thiago Silva anu geus bisa maén deui nyieun kasalahan ku jalan ngenyang Arjen Robben anu asup ka kotak pinalti nepikeun ka labuhna. Teu antaparah deui, wasit anu mingpin ieu tatandang langsung méré hadiah pinalti ka tim Walanda. Robin va Persie anu nyapak bal pinalti ieu bisa ngasupkeun bal ka gawang Brasil.
Sanajan saterusna Brasil nyobaan nyerang ka gawang Walanda, kalahka manéhna sorangan anu kagulan. Dina menit ka-17 bagéan David Luiz anu nyieun kasalahan. Bal kiriman pamaén Walanda ka hareupeun gawang Brasil ku manéhna dipiceun. Hanjakal miceunna kalahka nojo ka pamaén Walanda, Daley Blind anu bébas di kotak pinalti. Teu miceun waktu deui, Daley Blind langsung najong bal ka jero gawang Brasil. Asup, 2-0.
Dina sésa waktu babak kahiji, dua tim teu bisa nyitak gul tambahan. Brasil gagal waé ngamangpaatkeun kasempetan anu dipibanda pikeun ngasupkeun bal ka gawang Walanda.
Nincak babak kaduana, Brasil leuwih remen deui nyerang ka gawang Walanda pikeun males gul anu dicitak Walanda. Hanjakal gul téh teu datang waé. Sababaraha urang pamaénna diganti ku anu leuwih bisa nyerang. Lumayan bisa nambahan jumlah serangan anu dijieun ku Brasil. Nepikeun ka waktu tatandang anu normal arék érép, Brasil masih kénéh tacan bisa ngagulkeun. Malahan di menit panungtungan, lain Brasil anu bisa ngagulkeun téh, tapi Walanda. Ngaliwatan Georginio Wijnaldum, Walanda bisa nambahan gul jadi tilu siki, 3-0.
Kajawaraan méngbal Piala Dunia 2014 geus nincak kana undakan Final anu marebutkeun jawara Piala Dunia entragan ayeuna. Dua tim méngbal anu meunang dina undakan semifinal asup ka undakan final pikeun marebutkeun saha anu bakal jadi pinunjul kahijina. Dua tim anu éléh dina dina undakan semifinal bakal ngalumangsungkeun tatandang ogé pikeun marebutkeun saha anu baris nyangking jawara katilu.
Dua tim meunang di undakan semifinal, Jérman jeung Argéntina bakal silih éléhkeun dina tatandang dina undakan final. Tatandang ieu bakal dilumangsungkeun di stadion Maracana. Ngeunaan waktuna ieu tatandang téh diayakeun dina poé Senén wanci janari leutik.
Dua tim anu éléh dina undakan semifinal, Brasil jeung Walanda bakal silih éléhkeun dina tatandang marebutkeun jawara katilu. Ieu tatandang di stadion Nacional de Brasilia dina poé Ahad wanci janari leutik.
Jadwal tatandang undakan final salengkepna nyaéta:
Tatandang semifinal kadua antara jagoan ti wewengkon Éropah jeung jagoan ti padaratan Amérika Kidul, anu mangrupakeun musuh bubuyutan ogé ti baheula utamana dina Piala Dunia 1978, kacida campuhna.
Dina babak kahiji, pamaén Argéntina bisa ngawasaan kana bal di lapang. Sanajan henteu diiluan ku Angel Di Maria anu cilaka, Alejandro Sabella ngahaja ngalobaan pamaén tengah anu dipaénkeunana. Hal ieu lumayan alus pikeun ngalawanan Walanda hususna nalika babak kahiji.
Babak kahiji dimimitian, tim Argéntina bisa ngawasa kana ieu tatandang. Sababaraha kali tim Argéntina mibanda kasempetan pikeun ngagulkeun. Ngaliwaran pamaén hareupna saperti Ezequiel Lavezzi, Gonzalo Higuain jeung Lionel Messi, tim Argéntina bisa asup ka kotak pinalti Walanda. Hanjakal éta kasempetan téh taya anu bisa dijadikeun gul kusabab kahalangan waé ku pamaén tukang Walanda anu dieusi ku Stefan De Vrij, Ron Vlaar, jeung Bruno Martins Indi. Lamun Argéntina bisa ngabahayakeun gawang Walanda, sabalikna Walanda mah susah pisan pikeun ngadeukeutan gawang Argéntina. Sababaraha kali usaha anu dipigawé ku Arjen Robben jeung Robin van Persie gagal waé. Komo deui nalik Arjen Robben mamawa bal, osok dihalangan waé ku pamaén Argéntina nepikeun ka dikepung ku tilu urang. Teu anéh dina babak kahiji, teuaya gul anu bisa dicitak ku dua tim.
Asup babak kadua, Walanda ngasupkeun Daryl Janmat pikeun ngaganti Bruno Martins Indi. Hal ieu bisa mantuan tim Walanda pikeun leuwih ngawasa bal. Ngan angger waé ari panarajang tim Walanda ngaliwatan Arjen Robben mah neunggar témbok panahan tim Argéntina. Di tim Argéntina, pikeun nambahan panarajangna, ngasupkeun pamaén hareup Sergio Aguero jeung Rodrigo Palacio. Hanjakal nepikeun ka waktu normal érép, euweuh gul anu kacitak.
Diteruskeun kana babak tambahan. Dina ieu babak kusabab duanana mikahayang nyitak gul supaya meunang, maén balna leuwih ramé deui. Teu anéh lamun kasempetan pikeun ngagulkeun téh leuwih hadé deui. Ngan kusabab kiperna anu alus bisa ngahalangan gul dicitak. Sababaraha kasempetan dibeunangkeun ku dua tim pikeun ngasupkeun bal ka gawang musuhna séwang-séwangan. Hanjakal nepikeun ka réngséna babak tambahan, taya gul anu datang.
Antukna mah dipungkas ku babak adu pinalti. Walanda najong bal ti heula. Ron Vlaar anu nyanghareupan bal. Hanjakal tajonganana bisa ditepak ku kiper Sergio Romero. Sedengkeun Argéntina bisa ngagulkeun ngaliwatan tajongan Lionel Messi. Walanda tinggaleun sagul. Tajongan saterusna, bisa asup. Ngan hanjakal tajongan katilu anu dicokot ku Wesley Sneijder gagal, sedengkeun tajongan Argéntina bisa asup. Ahirna tajongan kaopat Argéntina mungkas ieu babak kalawan gul 4-2.
Tatandang ieu bisa disebutkeun kacida anéhna. Tim anu dijagokeun pikeun jadi jawara kusabab mangrupakeun salasahiji tim anu pangremenna jadi jawara ditambah ogé salaku anu boga hajat, tim Brasil bisa dikékéak ku tim Jérman. Lamun nempo kana pamaén anu maénna mah kétang henteu anéh teuing lamun tim Brasil kudu éléh ku tim Jérman. Loba pamaén Jérman anu geus kawentar boh di nagrina sorangan atawa di nagri Éropah séjénna, sedengkeun pamaén Brasil mah masih kénéh loba anu tacan dipikawanoh. Ditambah deui ku henteu bisa maénna béntang Brasil, Neymar katut békna Thiago Silva. Ngan anu jadi kahémeng téh, jumlah gulna anu kacida lobana. Asa acan pernah tim Brasil kagulan nepikeun ka tujuh siki.
Mangsa ngamimitian maén mah taya anu anéh da. Tim Brasil langsung bisa nyerang ka daérah gawang tim Jérman. Menit katilu, pamaén tukang Brasil bisa nyépang bal ka deukeuteun gawang tim Jérman. Hanjakal henteu ngabahayakeun. Sanajan bisa ngamimitian nyerang, kalahka tim Jérman anu pangheulana bisa ngagulkeun mah. Dina menit kasawelas Thomas Muller bisa nyitak gul ka gawang Brasil sanggeus meunang operan bal ti Toni Kroos. Dina menit ka-23, giliran Miroslav Klose anu ngagulkeun téh. Samenit ti harita, Brasil kagulan deui sanggeus Toni Kroos bisa ngagulkeun bal hasil operan ti Philipp Lahm.
Kagulan nepikeun ka tilu siki, pamaén Brasil beuki ripuh. Teu anéh lamun pamaén tim Jérman beuki laluasa waé nyerang ka daérah gawang Brasil. Dua menit ti harita, tim Jérman ngaliwatan Toni Kroos pikeun kadua kalina bisa nyitak gul ka gawang Brasil sanggeus narima bal operan Sami Khedira. Dina menit ka-30, bagéan Sami Khedira anu ngagulkeun bal sanggeus narima operan bal ti Mesut Ozil. Babak kahiji réngsé kalawan Brasil kagulan lima siki.
Nincak babak kadua, Brasil nyobaan pikeun males gul ka Jérman. Oscar nyobaan nyitak gul, hanjakal bal kirimanana henteu bisa jadi gul. Sanajan diserang terus-terusan, pamaén Jérman mah antaré waé maénna téh, henteu gurung gusuh.
Dina menit ka-69, kalahka tim Jérman anu bisa nyieun gul tambahan. Bagéan Andre Schurrle anu ngagulkeun. Dina menit ka-79, ieu pamaén ngagulkeun deui. Atuh, gulna jadi 7-0.
Nincak waktu panungtungan, pamaén Jérman hususna pamaén tukangna siga anu ngahaja méré kasempetan ka pamaén Brasil pikeun nyitak gul. Itung-itung ngupahan supaya ulah sedih teuing sigana mah sanggeus maranéhna nyitak tujuh gul ka gawang Brasil. Ahirna mah, tim Brasil bisa nyitak gul ngaliwatan Oscar anu narima operan bal ti Marcelo. 7-1 nepikeun ka waktuna réngsé henteu robah.


text:
Sistem
Sistem nyéta kumpulan dinu sub sistem atawa bagéan atawa komponén nanaon waé anu mangrupa fisik atawa non fisik anu saling boga hubungan hiji jeung nu sejéna jeung aya kerja sama pikeun ngahontal hiji tujuan nu geus di tangtukeun[1]. Contona awak urang ayeuna miboga sakumpulan bagéan nu tangtu atawa biasa nu di sebut organ, jiga samisalna leungeun, suku, otak, lambung anu di hubungkeun ku aliran darah jeung syaraf anu tungtungna jadi jaringan hirup[1]. Sistem awak ieu boga tujuan nyaéta “Hirup” [1].
Subsistem nyaéta bagéan dinu salah sahiji sistem anu bisa mangrupa fisik atawa non fisik (abstrak)
. Subsistem dijero na boga deui subsistem nu leuwih leutik jeung saterusna anu biasa disebut unsur atawa komponen.[1].
Tujuan Sistem[édit | édit sumber]
Tujuan sistem mangrupa target atawa sasaran pamungkas anu hayang di hontal ku éta sistem nu aya[1]. Sistem di ciptakeun ku sabab aya tujuana, sistem di jieun ngarah éta tujuan téh teu nyimpang anu akhirna bisa ngurangan résiko kagagalan.[1].
Tilu komponen sistem fungsi atawa subsistem nyaéta Input, proses jeung output[2]. Input nyaéta sagala nanaon waé anu asup kanu jero sistem, prosés nyéta parobahan dinu input tadi jadi output, ari Output nyaéta hasil dinu hiji prosés anu mangrupa tujuan dinu éta ayana sistem[2].
Dinu sistem aya anu disebut lingkungan sistem, lingkungan sistem nyaéta perkara-perkara di luar sistem anu bakal mangaruhan kanu éta ayana sistem[2]. Dua lingkungan sistem nyaéta lingkungan jero (internal) jeung lingkungan luar (eksternal) [1].


text:
Qodlo Jeung Qodar
Beda –beda pamanggih dina masalah Qodla jeung Qodar, diantarana :
Ceuk Ahli Sunnah : Manusa ngabogaan naon anu disebut Kasb Ikhtiari dina pagawean-pagaweanna Dimana manusa arek migawe salah sahiji pagawean, Alloh nantukeun atawa nyiptakeun eta amal pagawean . Manusa dihisab dumasar kasb ikhtiari.
Mu’tazilah : Manusa sorangan anu nyieun pagawean. Manusa dihisab dumasar kana pagaweaannana. Sabab , manehna sorangan anu nyiptakeunnana.
Jabariyah : Alloh nyiptakeun manusa sarta pagaweannana. Manusa dipaksa migawe pagaweanna jeung heunteu laluasa milih. Ibaratna bulu anu diapungkeun angin kamana wae.hiberna.
Naha manusa dipaksa migawe pagawean hade jeung goreng , naha dibere kalaluasan milih?Naha manusa dibere kalaluasaan milih migawe hiji pagawean atau heunteu migawe na eta pagawean, atawa heunteu pisan dibere hak keur milih (Ikhtiari)?
Dina kahirupanna manusa bakal manggihan dua lahan:
1. “Lahan anu bisa dikawasa manusa”, nyaeta aya dina kakawasaan manusa jeung sakabeh kajadian anu aya ngajadi dina pamilih manusa sorangan.
Manusa ngalaku kalawan narima dina aturan anu dipilihna, naha eta syari’at Alloh atawa syariat anu lainna.
Dina hal ieu, ngajadi kajadian atawa pagawean anu asal ti manusa atawa ngeunaannana alatan kahayangna sorangan.
Umpamana , manehna leumpang, nginum, jeung iinditan, iraha wae sasuka hatena , iraha wae meunang ditinggalkeunna..
Manehna ngaduruk ku seuneu jeung motong ku peso, luyu jeung kahayangna .
Nyakitu oge , manehna muaskeun kahayang seksualitasna, kahayang ngabogaan barang, atawa nedunan kahayang beuteungna luyu jeung kahayangna.
Kusabab kitu sakabeh pagawean manusa anu dilakukeun dina lahan ieu bakal ditanya jeung dipenta pertanggungjawabanna.
Sifat jeung cirri nu aya dina barang anu paeh, naluri, sarta kabutuhan jasmani anu geus ditakdirkeun Alloh SWT. eta teh geus baku/tangtu , ngabogaan pangaruh anu ngahasilkeun pagawean, tapi lain sifat jeung cirri anu ngalakukeun pagawean, manusa pisan anu ngalakukeunna dina waktu ngagunakeun sifat jeung cirri kasebut.
Umpamana , dorongan seksual (ghorijul nau) ngabogaan potensi kahadean jeung kagorengan .
Nyakitu oge ngarasa lapar anu aya dina kabutuhan jasmani, sarua ngabogaan potensi kahadean jeung kagorengan. Tapi nu ngalakukeun kahadean jeung kagorengan manusa sorangan, lain instink atau kabutuhan jamanina.
Sabab Alloh SWT. geus nyiptakeun akal pikeun manusa. Jeung dina tabiat akal diciptakeun kamampuhan ngarti jeung ngabogaan awahan.
Kusabab kitu, Alloh geus nunjukkeun ka manusa jalan anu hade jeung anu goreng, sakumaha dawuhan Alloh SWT. Surat Al Balad ayat 10, anu hartina :”Geus nunjukkeun Kami ka manehanna dua jalan hirup ( hade jeung goreng ).”
Alloh ngajadikeun dina akal kamampuhan keur ngiker-ngiker mana pagawean maksiat jeung mana pagawean anu hade (taqwa) , sakumaha dawuhan Alloh:
Tarjamahna : “tuluy mikeun kana jiwa manusa potensi pikeun ngagawean anu maksiat jeung anu taqwa.” ( QS. Asy-Syama (91) :8)
Cikdekna, lamun manusa ngamuaskeun dorongan naluri jeung kabutuhan jasmanina luyu jeung parentah Alloh jeung cegahan-Na. , ngandung harti manehna geus ngalakukeun kaalusan jeung aya dina jalan taqwa.
Ngan lamun manusa ngalaksanakeun/nedunan dorongan naluri tina pangabutuh jasmanina bari mungpang tina parentah Alloh jeung cegahanna , ngandung harti manehna geus ngalakukeun pagawean goreng jeung aya dina jalan dina jalan kamaksiatan.
Tah dina dua kaayaan tadi, ngan manusa anu ngahasilkeun pagawean. Teu malire , naha pagawean eta hade atawa goreng, jeung heunteu kalawan ningali deui naha pagawean eta asal tina dirina atawa anu ngeunaannana.
Manehna sorangan oge anu nedunan kabutuhannana kalawan mungpang parentah Alloh jeung cegahan-Na kalawan mungpang parentah Alloh jeung cegahan-Na, nepika kaasup geus nyieun kagorengan.
Dumasar kana ieu hal, manusa dipenta tanggung jawabna tina sakabeh pagawean anu ngajadi dina lahan anu dikawasana.
Tuluy dibere ganjaran atawa siksaan , gumantung pagaweanna.
Sabab , manehna ngalakonannana kalawan pinuh narima teu ngarasa kapaksa saeutik oge.
Sanajan sifat jeung cirri naluri jeung kabutuhan jasmani eta asal ti Alloh, sarta potensina pikeun ngalakonan pagawean hade jeung goreng oge asal ti Alloh, ngan Alloh heunteu nyiptakeun sifat jeung cirri eta anu aya dina wangunan anu bisa maksa manusa pikeun ngalakonan hiji pagawean , boh pagawean eta dipikaridlo ku Alloh atawa dipikangewa-Na. , boh mang rupa pagawean goreng atawa hade.
Ngaduruk aya dina sifat jeung cirri seuneu, umpamana,heuteu dicipatkeun pikeun maksa manusa ngaduruk, boh anu hade anu dipika ridlo atawa dipikangewa-Na, ngan dijadikeun Alloh supaya bisa ngabogaan fungsi dimana digunakeun ku manusa dina wangunan anu pas.
Kitu oge , dina waktu Alloh nyiptakeun manusa tur naluri jeung kabutuhan jasmanina, sabari dijieun –Na oge akal anu sanggup ngabeda-bedakeun .
Tah dibikeun-Na oge ka manusa kalaluasaan milih dina ngalakonan pagawean , atawa ninggalkeunna sepi tina ngarasa dipaksa.
Alloh moal pernah nyieun sifat-sifat jeung ciri-ciri barang, naluri, atau pangabutuh jasmani anu jadi salah sahiji anu bisa maksa manusa pikeun ngawujudkeun hiji pagawean atawa ninggalkeunna.
Kusabab kitu, manusa laluasa ngalakonan hiji pagawean atawa oge ninggalkeunnana kalawan ngagunakeun akalna, anu bisa ngabeda-bedakeun jeung geus dijadikeun panyarandean taklif kawajiban syare’at.
2. “Lahan anu nguasa ka manusa” , nyaeta ngajadi pagawean atawa kajadian anu heunteu aya ulubiung manusa saeutik oge, boh eta mah pagawean atawa kajadian anu asal tina dirina atawa anu ngeunaan ka dirina.
Kajadian-kajadian dina lahan anu kadua dibagi dua bagian :
1. Kajadianna ditantukeun ku Nizhamul Wujud ( Sunatulloh) .
Dina hal ieu, maksa manusa pasrah kana eta kajadian. Manusa kudu pasrah luyu jeung katangtuanna, sabab manusa kumelendang babarengan jeung alam jagatraya jeung kahirupan, luyu jeung mekanisme anu tangtu anu teu bisa dirumpakna.. Malah mah sakabeh kajadian anu aya dina lahan ieu aya teu kalawan kahayangna. Di dieu manusa kapaksa diatur jeung teu bebas milih.
Saumpamana, manusa lahir jeung tilar dunya ieu lain kahayangna, manusa teu bisaeun hiber ngawang-ngawang., teu bisaeun leumpang di luhureun cai ku awakna. Manusa teu bisa nyiptakeun warna siki panonna, sirah jeung ragana. Iwal Alloh SWT. anu nyiptakeun sakabehna., kalawan euweuh anu mere pangaruh saeutik oge ,anu ngalantarankeun ti makhluk-Na. Mung Alloh anu ngadamel Nizhamul Wujud anu ngatur alam ieu. diparentah pikeun akur jeung aturan anu geus ditantukeun-Na kalawan teu kawasa pikeun mungpangna.
Kajadian atawa pagawean anu asalna ti manusa atawa anu keuna ka manehna., anu heunteu pisan ngabogaan kamampuan keur mungpangna.
Umpamana : Hiji jalma labuh tina luhur tembok tuluy ngeunaan ka anu lain nepika tiwasna. Atawa, hiji jalma anu nembak manuk tapi teu kahaja keuna ka baturna nepika tiwasna. Kacilakaan pesawat, kereta api, mobil jeung sajabana, alatan karuksakan anu ngadadak anu heunteu bisa dipengparkeun., anu jadi sabab niwaskeun para panumpangna.
Tah eta kabeh conto di luhur disebut qodlo (katantuan Alloh) . Sabab Alloh SWT anu nantukeunnana.
Kulantaran kitu, hiji hamba moal dipenta pertanggungjawabannana tina ieu kajadian, sanajan kacida gedena manfa’at atawa karugianna.; dipikaresep atawa dipikangewa ku manusa, sanajan kajadian eta ngandung kaalusan jeung kagorengan nurutkeun tafsiran manusa. Sanajan iwal Alloh anu uninga kana hakekat hade jeung gorengna eta kajadian .
Ieu kusabab manusa heunteu milu ulubiung dina eta kajadian, sarta heunteu nyaho kana hakekat jeung asal muasal/kesang tukangna kajadianna.
Bari manehna heunteu rumasa ngabogaan kamampuhan pikeun nolak atawa ngadatangkeunna.
Manusa ngan diwajibkeun pikeun ngaimankeun kana ayana qodlo. Jeung ari qodlo eta asalna iwal ti Alloh SWT.
Anapon ari qodar, babaranna nyaeta seperti kieu :
Sakabeh kalakuan , boh aya di lahan anu dikawasa manusa atawa anu nguasa ka manusa , kabeh ngajadi tina barang ngeunaan barang , boh eta mangrupa unsur alam jagatraya , manusa , jeung kahirupan. Alloh SWT geus nyiptakeun sifat jeung ciri khas anu tangtu kana eta barang-barang .
Umpamana , seuneu diciptakeun pikeun ngaduruk.Ari kai boga sifat bisa kaduruk. Peso boga ciri bisa motong, kitu saterusna .
Alloh SWT. geus ngajadikeun ciri sifat anu geus ngawengku luyu jeung nizhamul wujud anu teu bisa dipungpang deui.
Lamun dimana ciri atawa sifat eta mungpang nizhamul wujud , tah eta lantaran Alloh SWT. geus narik sifat jeung cirina. Ngan samodel kitu salah sahiji anu aya di luar kabiasaan jeung ngan iwal kajadian pikeun para Nabi anu jadi mu’jizat ka aranjeunna.
Dina diri manusa diciptakeun gharizah (naluri) sarta kabutuhan jasmani. Dina instink jeung kabutuhan jasmani aya ciri jeung sifat saumpamana barang-barang aya cirri jeung sifatna.
Umpamana , naluri ngajaga jeung hayang boga katurunan (gharizatul nau) geus diciptakeun kadorong ku pangabutuh seksual.
Dina pangabutuh jasmani dciptakeun sifat jeung cirri diantarana lapar, haus jeung sajabana.
Sakabehna diciptakeun ku Alloh SWT ngawengku luyu jeung sunnatul wujud (aturan alam anu ditetepkeun ku Alloh SWT.).
Tah eta kabeh sifat jeung cirri anu diciptakeun ku Alloh SWT. , boh anu aya di barang nyakitu deui naluri jeung kabutuhan jasmani manusa, disebut Qodar (katetepan) .
Sabab Alloh anu nyiptakeun barang, naluri sarta kabutuhan jasmani ; tuluy netepkeun sifat jeung ciri anu tangtu, heunteu datang ujug-ujug, manusa heunteu pisan ulubiung atawa mere pangaruh naon-naon.
Kusabab kitu, manusa wajib ngaimankeun yen anu netepkeun sifat jeung cirri dina unsur-unsur kasebut iwal Alloh SWT.
Dina eta anu geus kasebut ngabogaan qabliyah (potensi) anu bisa digunakeun manusa dina bentuk amal kaalusan lamun luyu jeung aturan parentah Alloh SWT.
Oge bisa digunakeun pikeun nyieun kagorengan lamun mungpang tina parentah Alloh jeung cegahan-Na.
Barang-barang, instink, sarta kabutuhan jasmani datangna ti Alloh SWT , boh eta mah bakal ngahasilkeun kaalusan atawa kagorengan.
Kusabab kitu , wajib pikeun jalma muslim pikeun ngaimankeun kana qodlo, boh eta mah qodlo anu hade atawa anu goreng.
Jalma muslim wajib ngayakinkeun sakabeh kajadian anu aya di luar kakuasaanna eta datangna ti Alloh SWT.
Manusa jadi makhluk anu heunteu ngabogaan pangaruh nanaon dina hal ieu. Manehna teu ulubiung dina masalah ajal, rizki, jeung dirina. Sakabehna ti Alloh SWT.
Cindekna, kaloyoganna kana seksualitas , kaloyogan kana ngabogaan naon anu aya dina instink ngajaga diri, rasa lapar, haus anu aya dina kabutuhan jasmanina, kabehna datang ti Alloh SWT.
2. Kajadianna heunteu ditangtukeun ku Nizhamul Wujud, ngan tetep aya di luar kakuasaan manusa., anu moal bisa disinglar jeung heunteu aya pakait jeung Nizhamul Wujud.


text:
—
Pangarang: Darpan Aria Winangun
—
Bréw, meureun urang kudu iklas. Kudu iklas ditinggalkeun ku manéh. Da meureun kudu kitu gurat nasib urang. Nya di dieu manéh ku urang dikubur. Ngan hampura baé mun henteu maké patok. Tapi ieu tempat apan iuh pisan, jaba angin teu kendat ngahiliwir. Tiis cara sasari lamun urang niis di dieu, lamun geus jam-jaman papanasan. Teu kudu ka surga, kitu ceuk manéh, da di dieu cukup keur nuuskeun késang bari ngalelempeng cangkéng atawa nyanghunjarkeun suku nu lila dibawa nangtung. Cukup sakitu gé, teu kudu aya widadari, ceuk manéh. “Da manéh keur urang leuwih ti widadari,” sok kitu manéh nyarita ka urang.
Urang sok teu kuat nahan cimata, Bréw, mun inget kana éta omongan manéh.
Tapi sing tengtrem baé di alam manéh nu ayeuna. Keun urang mah, sina kakalayangan di alam urang. Manéh ulah melang ulah hariwang. Satungtung boga kénéh suku urang rék tuluy leumpang, satungtung boga kénéh ambekan urang moal rék ngeureunan hirup, pikeun néangan jalan takdir urang nu sajati. Najis mun urang kudu prustasi. Da urang gé mampuh kénéh, Bréw. Mampuh kénéh pikeun hirup keur néangan eusi kadut. Bisa kénéh nyanyi, bisa kénéh kucap-kiceup. Teuing lamun urang geus teu bisa engab mah, atawa urang kaserang struk. Du’akeun baé ku manéh Bréw, urang sing kuat ngalakonan hirup urang nu ayeuna, bari teu kudu dibarengan ku manéh.
Bréw, gitar jeung mikropon téa, ogé spikerna, ku urang dirawatan minangka warisan nu gedé hargana ti manéh. Rék dipupusti. Da meureun hirup manéh ayeuna mah geus teu butuh gitar butut, jeung mikropon nu digagangan ku kawat jari-jari motor. Nu ditanagaan maké batubatré 12 volt jeung spul. Sumanget manéh ayeuna tangtu béda jeung sumanget baheula. Baheula mah manéh téh réa akal, sok ngulik. Sagala dioprék, ayeuna mah manéh kari ngong nyanyi, ngaramé-ramé alam manéh anu anyar. Dibaturan ku widadari anu jadi gaganti urang.
Teu karasa, geus dua bulan manéh ku urang dikubur, Bréw. Ngamén gé geus ditinggalkeun. Sanajan Si Puja mamaksa urang sina milu jeung manéhna, tapi urang can purun turun ka jalan deui. Asa sumpeg, puguh asa diheulang. Henteu kitu kumaha. Apan manéh téh sagala-galana keur urang. Nya asa ka batur medok nya asa ka salaki. Ah, Bréw. Mun manéh nyaho kumaha leungiteunana urang. Geus dua bulan urang sok ngarasa sepi, haram jadah téh!
Tapi ceuk tadi gé urang meureun kudu iklas. Kudu iklas, Bréw.
“Teu resep aing mah ka nu céngéng téh!” ceuk Si Puja. Sigana, ngahajakeun manéhna datang deui. Sigana rék ngolo urang deui, ngahaja datang ka kuburan manéh. Da sigana manéhna apaleun mun unggal Saptu soré urang sok ngahaja ka kuburan manéh.
“Ulah ngaganggu siah, kunyuk!”
Tapi Si Puja kalah ngahéhéh. “Aing apal manéh leungiteun. Tapi Si Ambo mah henteu,” pokna.
Urang neuteup Si Puja. Tapi manéhna kalah némbongkeun HP-na. Némbongkeun SMS ti manéh, Bréw. Ja, slm k Kntring. Omt pngjgakn! Éta HP gancang ku urang direbut. Tapi sakilat pisan Si Puja nyingcetkeunana téh, nepi ka urang nyamos. Urang napsu. Tapi Si Puja kalah ngéprét urang.
“Déngékeun ku sia, Tring!” pokna sugal, “Aing, Si Ambo, Si Gobing, Si Mawar, kabéh budak nu di jalan, nyaah ka sia téh. Sia téh dulur aing, dulur Si Ambo, ogé dulur barudak. Tapi Sia sorangan teu daék mikir. Carana sia ngubur Si Ambo kaya kieu naha bisa jadi cageur kana haté? Keureut tah ceuli aing lamun sia bisa mopohokeun Si Ambo. Moal siah. Kalah haté sia engké nu bakal pejét. Sing percaya ka aing!”
Urang ngan bisa ceurik.
“Déngékeun, Tring. Sakali deui aing nyaah ka sia. Lamun sia terus hirup kawas kieu, sing percaya isuk pagéto sia keuna ku TBC tah! Mending ubaran di jalan. Ngamén deui jeung aing. Lamun enya Si Ambo tuluy mopohokeun sia, aing nu tanggung jawab.”
“Mémang Si Ambo geus poho siah ka aing téh,” ceuk urang bari ngawiwiw.
“Lain Si Ambo nu poho, tapi sia nu ngahaja miceun Si Ambo!”
Bréw, di jero haté mah urang ngaenyakeun omongan Si Puja. Tapi urang geus teu bisa narima manéh nu ayeuna. Manéh ku urang geus dianggap paéh, geus euweuh di alam dunya. Da urang yakin manéh lain Si Ambo nu baheula, nu sok ngabaturan urang ngamén di beus, atawa sakali-kali nguriling ka émpér-émpér toko, néangan paleuleuwih. Si Ambo nu ayeuna mah apan artis sohor, béntang televisi, anu ginding dangdananana, teu caludih rerewigan. Unggal manggung disorot ku lampu rebuan watt, dipirig band kasohor. Sarta anu urang teu narima lahir batin, ngaran Ambo ayeuna geus poho ka adat budak di jalan. Diriung-riung nu gareulis. Diburu-buru ku wartawan infotainment, atawa boga fans anu sakitu fanatikna. Utamana awéwé-awéwé centil nu ngarogrog hareupeun panggung.
Sumpah, Bréw, urang hayang utah basa manéh diwawancara ku réporter. Ceuk manéh,”Ini impian saya. Saya ingin menyenangkan Ibu dan Bapak saya…” Ti iraha manéh inget ka indung bapa? Apan manéh kungsi nyarita ka urang lamun manéh geus teu boga indung bapa, geus teu boga kulawarga. Kulawarga manéh nu aya ngan barudak jalanan nu sanasib jeung manéh. Tapi harita manéh jadi alim, maké hayang nyenangkeun indung bapa, kumaha mimitina, Bréw?
Kacipta lamun manéh jadi mawa indung bapa manéh ka panggung, disorot kaméra, meureun urang téh jadi utah uger. Padahal urang apal, bapa manéh baheula nyusul-nyusul gé ku manéh tara ieuh diladénan. Majar ceuk manéh, “Kunaon aing baheula dipiceun?” Tuluy manéh nulis graffiti di kamar urang: Father, I want to kill you!
Kari-kari ayeuna manéh inget ka indung bapa. Aduuuuhhhh, Ambo, Ambo! Goblog manéh mah. Urang nyaho manéh téh wungkul hayang kapuji di televisi, lantaran aya nu keur diudag ku manéh. Anu matak manéh mentingkeun indung bapa manéh, lain urang. Da tangtu lamun manéh mamawa urang, citra manéh bakal rusak. Manéh geus unggah adat, Bréw. Manéh nu asli geus paéh.
Anu matak, manéh ku urang dikubur di dieu. Di handapeun tangkal jati, teu jauh ti sisi jalan, di leuweung perhutani. Nya unggal Saptu urang ngembang ka manéh. Ngadu’akeun manéh sing tingtrim di alam séjén. Lamun téa aya nu ngaku-ngaku Si Ambo hirup kénéh, ceuk urang tangtu éta lain manéh. Si Ambo nu hirup kénéh ayeuna, keur urang teu bina ti bangsat tengik nu geus poho ka dirina sorangan.
Si Puja, sanggeus seubeuh nyarékan urang, tuluy ngaléos bari tuluy ngutruk. Urang diantep ceurik di dieu, di hareupeun kuburan manéh. Kembang nu tadi dibawa ku urang, geus pejét ditincak-tincak ku manéhna.
“Awéwé burung!” pokna.
Rék ditarima éta omongan Si Puja téh, Bréw. Rék ditarima. Manéh gé pan baheula nyebut urang awéwé burung.
Inget harita urang hayoh ngingintil manéh, ngamén ka ditu ka dieu. Ceuk manéh, “Tring, lamun urang beunghar, geus diimahan manéh téh. Dijieun ratu, dikeukeupan unggal poé siah! Moal urang mah, moal digawé atawa indit-inditan. Dua puluh opat jam téh hayang jeung manéh wé!”
“Na da ayeuna gé bisa manéh ngeukeupan urang, rék unggal menit ogé!”
“Ah, burung manéh mah. Maksud téh mending téangan nu beunghar. Tuluy kawin ku manéh, senang meureun manéh téh. Tibatan ngingintil urang di jalan. Diuber-uber satpol, dipaséaan saingan urang. Jaba can tangtu bisa ngeunah dahar jeung urang mah. Saré di mana baé….”
“Tapi urang bébas pan?”
Manéh melong, Bréw.
“Urang bébas. Bosen euy dijualan baé ku babéh urang ka Om-Om. Mending urang nu nyekel duitna, kalah babéh urang wé nu bucitreuk. Indung urang kaluron ogé nepi ka teu katulunganana. Hayang téh urang ngalaman hirup kumaha ceuk urang.”
“Tapi naha bet ngingintil urang atuh?” ceuk manéh.
“Bréw, nyaho teu lamun manéh kasép? Siga Bimbim ceuk urang mah manéh téh. Bogoh siah urang gé. Jaba lamun manéh nyanyi, ah ceuk urang mah Rido Rhoma gé pejét siah ku manéh mah. Sing percaya ka urang. Ngan hiji hanjakalna téh, manéh jarang mandi”
Manéh kalah ka mésem, Bréw. Dicium ku urang gé siga budak olol lého.
“Awéwé burung!” ceuk manéh. Urang seuri, asa ngeunah.
Sora urang nu pas-pasan, ku manéh digosok unggal poé, maké téhnik nyanyi a’la manéh. Isuk-isuk urang kudu lulumpatan di pipir kontrakan nu balatak ku barang-barang rongsokan, didadaster. Unggal hudang saré manéh geus nyadiakeun gula asem keur inumeun urang. Méméh indit ngamén manéh nitah urang latihan, digitaran ku gitar butut manéh nu senarna ngahaja ngadudutan tina kabel kupling. Tapi Bréw, nuhun, urang jadi bisa nyanyi. Ceuk batur, Rita Sugiarto gé pejét ku urang mah!
Ari nu ku manéh didereskeun ka urang, lagu Gelisah Reynold Pangabean téa ning, nu dinyanyikeun ku Camelia Malik. Atawa Syahdu-na Bang Haji nu diduétkeun jeung Rita Sugiarto. Ceuk urang, seléra dangdut manéh mémang alus. Dangdut nu nyeni, lain dangdut sakadar gembrang-gembréng siga Kéong Racun.
Beuki lila urang gé beuki sadar, lamun manéh lain sakadar tukang ngamén di beus. Aya bakat alam. Aya power ceuk Si Mawar mah. Manéh téh dahsyat, Bréw. Lain baé dina nyanyi, tapi bakat manéh dina ngagitar gé lain atah-atah. Urang teu apal ti mana manéh diajar. Tapi enya ceuk batur, Ridho Rhoma gé pejét lah ku manéh mah. Sora manéh deukeut-deukeut ka Bang Haji, tapi aya sari-sari Once.
Tapi nu leuwih penting ti éta, unggal balik ngamén, manéh nganteur urang sakarep-karep. Rék barang beuli naon baé ku manéh dijurung, sacukupna duit tina ngamén. Urang hayang dimandian ku manéh, ku manéh diturut. Urang hayang dilahun ku manéh, manéh tara aral. Bréw, waktu Si Puja jeung Si Gobing hayang ngasaan urang, manéh leuwih-leuwih ti salaki bélana.
“Sumpah, dimutilasi siah ku aing mun manéh wani-wani ngaganggu Si Kentring!” ceuk manéh ka Si Puja jeung Si Gobing.
Urang lain jelema romantis. Tapi ku cara manéh ngabéla urang, Bréw, urang asa jadi Juliet, asa jadi Sinta, asa jadi Wara Subadra.
Urang bogoh ka manéh. Serius.
Ku batur urang duaan dilandih duét maut. Bayangkeun, Bréw. Duét maut! Lain baé barudak di jalan nu nyebut kitu téh, tapi kabéh tukang asong di pintu tol gé euweuh nu teu wawuh ka Duét Maut Boring: Ambo & Kentring.
“Tah, saratus rébu. Ulang taun urang tanggal 4 isuk. 10 lagu wé,” order ti Si Mawar.
“Enéng, tiasa salagu deui?” ceuk ibu-ibu di Beus Primajasa.
“Tring, Emang mah kajeun nyerahkeun nu kolot. Asal unggal poé Kentring nyanyi keur Emang!” ceuk Mang Abéng, tukang rambutan nu mangkal di pangetéman beus.
“Bo, ké Agustusan ka Tasik nya. Serius! Boring rék ditanggap ku urang. Ulah mikir bayaran. Rék ngeueum di Cipanas saminggu campleng gé pék téh teuing,” ceuk Om Odang, supir Doa Ibu.
“Tring, order di Cikampek, nu hajat. Rék ditarima?” ceuk Pa Marya, pulisi di pos pintu tol.
“Duét?” ceuk urang.
“Butuh biduan wungkul cenah euy. Mun ditarima tah tepungan, OM Gitanada.”
Urang melong manéh, Bréw, tapi manéh gideug. Kapaksa order ti Pa Marya ditolak.
“Sakali duét maut, tetep duét maut. Urang moal mikeun manéh nyanyi sosoranganan,” kitu ceuk manéh, Bréw. Urang seuri, nyatujuan.
Tapi tétéla jalan hirup urang kudu béda. Sarta manéh ahirna paéh ti heula.
Urang moal nyalahkeun Kang Éman, kokolot rumah singgah di Bungur. Da Kang Éman engeuh mun bakat manéh lain bantrak-bantrakeun. Sanajan manéh siga nu horéam waktu dipénta ku Kang Éman sina ngeusian formulir audisi di Bandung, tapi ahirna manéh teu bisa nolak. Da kabéh dulur-dulur urang di jalan gé satuju lamun manéh kudu miluan audisi. Kabéh manglebarkeun ku bakat manéh, kabéh nyaah ka manéh. Dalah urang sorangan, Bréw, dina haté nu pangjerona mah ngajujurung. Ngarah Si Ambo nu dahsyat téh manggih jalan anu bener keur ngocorkeun bakatna.
Manéh indit ka Bandung. Teu ku hanteu manéh lolos ka Jakarta. Lolos babak kualifikasi, malah nepi ka grandfinal. Terus terang Bréw, waktu nu séjén surak, urang asa disasaak. Asa ringsek. Teu kitu kumaha. Manéh kudu dikarantina, balik gé teu minggu kali. Jaba lamun manéh balik, ku urang ngahaja teu ditepungan. Urang milih nyumput. Urang rék teguh baé kana jangji manéh, sakali duét maut tetep duét maut. Urang moal nyanyi lamun henteu duaan jeung manéh. Hanjakal manéh sorangan geus poho, Bréw.
Anu matak nyeri haté urang, Si Ambo nu urang wawuh enya-enya geus robah. Loba omongan manéh di televisi anu matak urang hayang utah, sumpah. Manéh nu saayana, sakacemplang- sakacemplungna, ayeuna ngadak-ngadak jadi pinter nyiar omongan nu ku urang karasa palsu. Munapék. Najis. Jadah!
“Mun kapilih jadi superstar, naha Ambo anak jalanan rék balik deui ka jalan?” ceuk nu ngawawancara.
Manéh ngagakgak seuri, “Kumaha nasib wé!”
“Sadar henteu Ambo, budak jalanan, bakal dikontrak nepi ka dua taun pikeun roadshow, nyieun album, sarta jadi modél rupa-rupa produk iklan?”
“Mun konsékwénsi kitu, apa bolebuat. Tapi anu jelas, kuring boga impian.”
“Impian. Naon?”
“Ini impian saya. Saya ingin menyenangkan Ibu dan Bapak saya…”
Antukna urang nganggap manéh paéh, Bréw. Ngan éta hiji-hijina cara urang mopohokeun manéh. Teu mungkin urang ngalalajoanan manéh lamun urang ningali manéh siga nu amnésia. Jadah téh! Keun ari silihrangkul jeung finalis séjén mah, anu … arrgh koplok téh, gareulis, rancunit. Urang teu timburu-timburu teuing. Tapi soal amnésia manéh, urang geus hésé ngahampurana.
Urang antukna mutuskeun nyieun kuburan manéh, di tengah-tengah kebon jati. Di tempat urang sok niis silih lahun mun geus capé ngamén. Unggal saptu soré, waktu dulur-dulur urang hariweusweus néangan televisi lalajoaneun, da bakal aya manéh tarung dina babak grandfinal, urang mah sok ngahaja nyingkur di kuburan manéh, Bréw. Ngaderes lamunan, nyawang hirup urang nu éndah bareng jeung manéh, anu asa teu lila, tapi karasa éndahna. Asa kareueut pisan. Asa ngasaan gula tina peueutna. Asa ngasaan sawarga nu ngan ukur béja. Bréw, saumur urang dumelah, balaka baé, ngan jeung manéh urang asa jadi jelema.
Geus Saptu deui, Bréw. Urang dangdan, rék nyekar ka kuburan. Bet nalangsa pisan ningali gitar manéh téh. Enya ceuk Si Puja, urang jadi céngéng. Meus-meus léwéh. Meusmeus léwéh. Keun baé nya Bréw, da urang téh awéwé. Meureun manakitu gé urang boga kahayang, boga angen-angen. Ana angen-angen urang direbut batur, meujeuhna urang jadi sedih, tuluy léwéh.
Nepi ka kuburan manéh, urang nangkeup tuur. Bet asa dosa, ngahalang-halang manéh pikeun inget ka indung bapa. Naon hak urang, Bréw, pikeun ngahalangan gerentes haté manéh nu pangjerona, lamun manéh boga kénéh indung bapa. Sanajan manéh geus ngarasa diteungteuinganan ku maranéhna, siga urang diteungteuinganan ku indung bapa urang sorangan, tapi tangtu hiji mangsa mah aya sonona. Boa urang geuleuh ka maranéhna téh pédah urang sarua teu bisa nulungan manéhna tina kamalaratan. Dina lebah manéh, Bréw, nu ayeuna geus nyantong kana kasenangan, piraku teu hayang ngajait maranéhna. Hayang mulang tarima. Tapi anéhna, urang sok geuleuh baé ku cara manéh nu ujug-ujug robah adat. Teuing ku naon.
Si Puja geus datang deui baé. Ngan rada peuting ayeuna mah. Kira jam dalapanan, waktu urang keur gogoléran gigireun kuburan manéh, bari nyawang bulan nu reup bray kahalangan ku méga.
“Mun manéh enya nyaah ka Si Ambo, milu jeung urang,” pokna, leuleuy.
Ku urang teu ditémbalan.
“Tring. Peuting ieu waktuna, naha Si Ambo jadi superstar atawa kudu kagusur. Tadi Ambo nga-SMS deui ka urang, ménta sangkan manéh lalajo. Hayang aya motivasi cenah,” pokna deui. “Sugan Si Ambo enya jadi juara. Mun manéh teu lalajo, ceuk urang mah kacida teuing.”
Urang angger balem.
“Urang yakin manéh téh nyaah kénéh ka Si Ambo. Sanajan manéh geus nganggap paéh, tapi Si Ambo kanyataanana hirup kénéh, jeung ingeteun kénéh ka manéh. Sangkaan manéh Si Ambo bakal robah adat, ngan ciptaan manéh baé, anu can tangtu benerna. Ceuk urang mah batan manéh nyiksa diri sorangan, mending robah tah adat téh. Paling henteu peuting ayeuna manéh kudu nedunan kahayang Si Ambo, manéh lalajo!”
Ah, Bréw, dasar awéwé. Urang ngadak-ngadak jadi nalangsa. Lain, lain lantaran omongan Si Puja, tapi teuing ku naon boa. Urang asa ngadéngé manéh nyanyi Syahdu, nyeta-nyeta Bang Haji, dibales ku urang, nyeta-nyeta Rita Sugiarto. Bréw, sumpah. Urang téh duét maut sajati, taya babandinganana saalam dunya.
Nepi ka Si Puja indit deui ogé, urang teu kungsi némbalan.
Ngan – sabada urang ceurik ngawiwiw di kuburan manéh – urang horéam-horéam ogé antukna indit ka rumah singgah.
Enya baé geus ngagimbung. Urang datang barudak mani gariak. Ngagugusur urang sina diuk panghareupna. Kang Eman, sakumaha biasana, ukur imut. Si Puja kaciri bungahna. Si Gobing asa jadi juragan beus. Andekak nyanghareupan botol bir sadua-dua.
Ku kabeneran, Bréw, jol urang ka dinya manéh keur duet. Lagu Malam Terakhir, lagu pavorit manéh. Nu ngabarengan manéh nyanyi duet, lain artis bantrak-bantrakeun. Nya geulis nya séksi nya halimpu nya sohor nya randa. Tapi mémang manéh Si Ambo anu ogé lain bantrak-bantrakeun. Wani ngadu jeung penyanyi aslina. Barudak éak-éakan. Jarogéd teu puguh di aturan.
Tapi keur urang mah, Bréw, béda deui. Asa aya nu ngaduruk jajantung.
Waktu lagu bérés, Bréw, manéh dicium ku si randa. Haram jadah téh! Teu ku hanteu deuih, manéh males ngarangkul pageuh pisan. Siga enya pasangan nu rék pajauh, nu nyacapkeun sono pamungkas dina lagu.
Urang geus teu tahan, Bréw.
Botol bir hareupeun Si Gobing ku urang dirawél. Ngan belewer baé dibalédogkeun satakerna kana tivi nu dilalajoanan ku saréréa. Kadéngé ngabeledug.
Bréw, urang teu paduli jelema sarumah singgah ngamuk siga hayang nyacag urang. Urang ngingkig, norobos petengna peuting.****
Garut, 2010


text:
Lagu “Malam Sunyi di Cipaganti”, jadi bukti. Eta rumpaka, nyatetkeun rasa, Presiden neundeun katineung ka Kota Kembang. Ngan, naon untungna, mun para gegedén nagara mikacinta ibukota Tatar Sunda? ***
Istana Cipanas peuting éta, lir saksi tibelatna Presiden Susilo Bambang Yudhoyono (SBY) ka kota Bandung. Pangalamanan nu mangtaun-taun di kota Kembang, namper dina salah sahiji lagu sanggianana, “Malam Sunyi di Cipaganti.” Eta lagu, ceuk pamawa acara, panineungan SBY waktu peuting-peuting ngaliwat ka Jalan Cipaganti, Bandung. Eta jalan mun disorang ti puseur kota mah, ka lebah kalér, nu brasna Jalan Setiabudi, saterusna ka Lembang.
Presiden Susilo Bambang Yudhoyono (SBY) peuting harita, Malem Saptu, 8 Agustus, 2014 medalkeun album lagu anyar di Istana Cipanas, Cianjur, Jawa Barat. Eta téh album lagu nu kalima, da saméméhna gé kungsi medalkeun karya séjén, saperti 'Harmoni Alam Cinta dan Kedamaian (2011)', 'Ku Yakin Sampai di Sana' (2010), 'Evolusi' (2009), jeung 'Rinduku Padamu' (2007).
Inohong musik Indonesia Bens Leo nééelakeun, SBY gedé katineungna kana dunya seni jeung budaya. Kitu téh lain ukur dina lalambé, da jeung prakna medalkeun karya boh lagu boh puisi. “Muga-muga Bapa Presiden tetep aktif dina dunya seni sanaos tos teu janten presiden,” ceuk Bens nu kapapancénan nepikeun biantara dina éta acara.
Nu hadirna rempeg. Lian ti parapejabat Kabinet Indonesia Bersatu II, ogé dihadiran ku Gubernur Jawa Barat, Ahmad Heryawan. Nya, tangtu deuih dieuyeuban ku para seniman, budayawan ogé artis, saperti Franky Raden, Lala Karmela, Taufik Ismail, Ebite G Ade, Dewi Yull, Renny Djajoesman, Afgan, Dwiki Dharmawan, Tohpati jeung Farisz RM.
Artis nu kapancénan ngahaleuangkeun lagu ciptaan SBY, di antarana, Vidi Aldiano. Inyana ngagalindengkeun lagu 'Jiwaku Terang di Malam Itu'. Eta lagu ciptaan presiden téh, kungsi dihaleuangkeun Vidi waktu peutingan mieling ka-64 HUT RI, di buruan Istana Kepresidenan, 2009.
Rumpaka éta lagu disanggi presiden SBY taun 2007, dina sajeroning lalampahan mulang ka lemah cai sabada ngahadiran KTT APEC di Lima, Peru. Saterusna, artis-artis séjén gé siligenti némbongkeun kaahlianana. Dua lagu anyar sanggian SBY disuguhkeun ka hadirin, saperti 'Malam Sunyi di Cipaganti' nu diarransemen Tohpati, jeung 'Aku Bangga Jadi Anak Indonesia' nu dipasieup ku Purwa Caraka.
Lian ti ‘peluncuran album’, ogé kumpulan puisi, 'Membasuh Hati di Taman Kehidupan'. Harita, Taufiq Ismail macakeun puisi karya SBY nu judulna "Taksi Jakarta", "Reformasi Tidak Mati", jeung "Cahaya Islam".
Acara kawas kitu, ceuk Bens, biasa diayakeun ku presiden. Ngan, nu harita mah, cenah, lir pésta pipisahan jeung para seniman nu salila ieu ngarojong karya-karya SBY. Enya, apan dina taun ieu téh presiden mungkas pancén gawé jadi persiden RI.
Pangancikan Rasa
Lembur nu kaseuseup hawana nu kainum caina, ngalantarankeun matak tibelat. Antukna, éta padumukan téh lain ukur pangreureuhan raga, tapi deuih pangancikan rasa. Tina nu karasa ku pancaindra, namper dina haté, saterusna ngaliwatan olah batin, teu jarang nu ngawjud dina ungkara basa nu ngawirahma, saperti puisi atawa lagu. Tah, nya kitu deui lagu nu judulna “Malam Sunyi di Cipaganti” gé, lir tamperan saripati catetan nu kungsi kasorang mangsa ka tukang. Apan pok-pokanana gé, “Hatiku pernah tertambat pada si dia. Di kota Kembang penuh nostalgia. Entah sewindu, atau satu dasawarsa, masa yang indah masa remaja.”
Mun Presiden SBY neundeun ka tineung ka Bandung atawa ka tempat-tempat di Jawa Barat, teu sing anéh. Apan, dumukna gé kungsi di Bandung, malah mangtaun-taun. Kituna téh, di antarana, lantaran kungsi nyuprih élmu di Seskoad (1988-1989), ogé jadi Dan Brigif Linud 17 Kujang 1 Kostrad (1993-1994).
Mun mapay raratan mangsa kaliwat, Bandung jeung presiden RI, lir lauk jeung caina. Da, saban presiden gé ti mimiti Bung Karno nepi ka SBY, Bandung téh jadi tempat padumukanana. Presiden munggaran, apan tolab élmuna teh di ITB, kitu deui Presiden Suharto, kungsi meuseuh diri di Seskoad (Bandung). BJ Habibie kitu deui, kungsi dumuk di Bandung lantaran kuliahna di ITB. Ditéma deuih ku Megawati Sukarnoputri, kungsi dumuk di Bandung, da perenah kuliah di Unpad. Ari KH Abdurrahman Wahid (Gus Dur), tangtu wé wanoheun pisan ka Banudng téh, lantaran anjeunna mah apan Ketua PBNU nu di di Jawa Barat gé éta organsiasi téh loba panganutna. Atuh, Gus Dur gé méméh jadi persiden, ka Bandung (Jawa Barat) lir jadi jalan ka cai nepungan kaum Nahdiyin nu sumebar di tatar Sunda. Komo deui da Gus Dur mah nyobat pisan jeung KH Ilyas Ruhiyat, Kiyai teureuh Cipasung Tasikmalaya téh. Malah, waktu Gus Dur jadi Ketua PBNU, KH. Ilyas Ruhiat jadi Rois Am PBNU.
Dalitna Presiden RI jeung Bandung, natrat nepi SBY. Teu anéh mun dina acara-acara ‘rongkah’ partéy nu dipingpin ku SBY, saperti Deklarasi, Munas, jeung sajabana, biasa lumangsung di Bandung.
Ayeuna mangsana ganti pamingpin. Mun nu engeus-engeus Presiden RI dalit jeung Bandung, saterusna mah, kumaha lalampahan sajarah. Ngan, naon untungna keur rahayat Jawa Barat mah, mun Bandung (kungsi) jadi padumukan presiden? Mangpaatna mah, kari kumaha pihak-pihak ti Jawa Barat nu boga karep bajuang keur kamajuan lemburna. Saperti ceuk Prof. Dr. Asep Kartiwa, M.Si., Guru Besar Unpad, kamajuan Jawa Barat, gumantung ka pajabat pemda jeung wawakil rahayat nu makalangan di tingkat nasional. ***
Haturnuhun mangle..panggebrah manah nu kangen ka bandung ti sim kuring nu dipangumbaraan di tatar sulawesi..kendari
aehaeh manawi teh mangle t online...nembe kabuka ...nuhun mangle ...salam ti kec. Toili kab.banggai sulteng
Mugia panmingpin nu anyar tiasa ngadalit ka lembur parahyangan


text:
aya sireum jeung tongo keur jln2 dibasisir kuta bali, teu lila maranehna ninggali leuweng geuleudegan… terus arasup ka eta leuweung beuki kajeuro singhoreng aya guha dijero eta leuweung teh…
sireum : wani teu maneh asup ka jeuro guha??
tongo : geus weh maneh nu asup mah, keun kuring nu ngajaga diluar… lamun aya nanaon ku kuring dijorowokkeun
akhirna eta sireum asup kajero guha… pas geus dijero.. ternyata euweuh nanaon, ngan bau lukut nu aya.
Waktu sireum arek balik kaluar… siga aya nu asup.. ari disidik sidik jiga oray… asupna lalaunan… kusabab kasered manehna mundur… sabot manehna mundur, itu ge ngadon mundur… sireum maju… eta oray ge maju… akhirna manehna cicing, nungguan … na pikirna naha naon eta kahayang oray teh..?? ari ditunggu-tunggu bari di ilikan tikajauhan eta oray teh beut beuki gancang maju mundurna…. eta sireum anu dijero beki sieun sabab eta oray matana molotot kamanehna…. bari beungeutna burahay beureum, bari ngadegdeg eta sireum ngomong… hapunteun bilih abdi salah asup ka ieu tempat… teu aya maksad nanaon lebeut kadieu… tapi eta oray lain ngajawab ngadon beuki molotot bari ngaburakeun peurahna… cruottt…cruottt…cruooottt…..
can ge eta sireum nyarekan …. eta oray kaluar ngagolosor lalaunan pisan.. barang manehna kaluar bari jeung jibrug ku peurah eta oray…. manehna papanggih jeung babaturana, bari naya ka eta tongo : oey… na ari maneh deuleuka kababaturan teh…teu nyarita lamun arek aya anu asup… ongkoh arek ngajorowok ngabejaan…
tongo nyarita : kumaha arek ngomong… sababaraha kali kuring aya nu nenggeulan ku karung lanyed…… nya kuring ngahephep weh da sieun
sireum : … olohok teu ngarti….???@!$#
::Ncep Borneo


text:
Kuring geus maca sababaraha patarosan sabudeureun eta tapi tetep teu bisa manggihan solusi. Simkuring boga kaca di formulir
HTTPS: // conto. com / trending . Kami ngagunakeun Prerender ngagunakeun
? _escaped_fragment url mun némbongkeun cached version of that kaca nepi Googlebot. Kami geus ganda dipariksa cache Prerender na kaca Sigana leres sindangan leuwih aya - commercial outdoor cafe furniture.
Ayeuna masalah nyaeta lamun urang tingali google cache keur
HTTPS: // conto. com / trending nembongkeun kaca pilarian tina situs
HTTPS: // conto. com / pilarian jeung teu sanajan némbongkeun versi html prerendered kaca. Ahéngna ieu ngan lumangsung nepi sampel kaca sangkan ieu teu hiji masalah kalawan loka sakabéh.


text:
Pernah saprak BlackBerry ngagabung gaya kalayan Google dina telepon panganyarna parusahaan - Priv ku BlackBerry - hirup geus jadi considerably gampang. Éta utamana bener keur boga usaha leutik anu migunakeun aktip BlackBerry urang sadia dina Play Store pikeun ngatur usaha maranéhanana.
boga Usaha euweuh kudu salempang ngeunaan tinggal dina luhureun kagiatan karyawan maranéhna ', rekening atawa jualan sakumaha aya sababaraha aktip BlackBerry dina Play Store pikeun mantuan aranjeunna kalayan nu ayeuna.
Asana
Asana téh alat kolaborasi kuat yén geus rada populer kalayan pamaké PC. aplikasi nu ngamungkinkeun pamaké rencana, ngatur jeung malah lagu kamajuan sarta status proyék nu tim berpungsi on - ejector sizing calculations. aplikasi nu ngamungkinkeun pamaké pikeun nyieun jeung ngatur proyék, nambahan alatan kaping, file na rinci tur mairan atanapi ngabahas tugas ti mana ngagunakeun Priv BlackBerry. Ogé ngamungkinkeun boga usaha pikeun ngirim pesen rusuh ti jeroeun aplikasi tur oge tetep nepi ka tanggal dina komunikasi penting.
Adobe Eusian & Asup DC
aplikasi Hal sejen anu kuat kiwari disadiakeun pikeun pamaké Priv Blackberry, anu Adobe Eusian & Asup DC ngamungkinkeun pamaké pikeun ngahurungkeun hiji dokumen tulisan atawa file digital kana bentuk. Eusian bentuk maké Priv, asup tur ngirim tanpa megatkeun kesang a. aplikasi nu ngamungkinkeun pamaké pikeun nyieun signature maranéhanana ngagunakeun stylus atawa ramo. Ogé ngaheéat waktos loba usaha nu bakal geus spent dina scanning, percetakan jeung faxing sahiji dokumén.
QuickBooks Online
Salajengna dina daptar, aplikasi QuickBooks nawarkeun pamaké kalayan versi komputasi awan ti software akuntansi well-dipikawanoh kamampuhan pikeun lagu status finansial maranéhanana ti mana. Jieun, view na kirimkeun invoices, nyieun jeung ngatur cadar kasaimbangan, newak kuitansi tur atur expenses poean ti jeroeun aplikasi nu. Ogé ngamungkinkeun boga usaha pikeun ngajadwalkeun rapat, ngagantelkeun poto jeung ngatur konsumén.
Expensify
Hiji aplikasi pikeun ngalaporkeun expense, Expensify nyaeta ramah-pamaké sarta ngaheéat pamaké loba waktu. Dina clicks mudah, aplikasi ieu bisa néwak kuitansi jeung ngarobah éta pikeun expenses. Laporan expense ogé bisa gancang dirobah jadi PDF. boga usaha leutik anu salawasna on move bisa make aplikasi dina modeu offline, teuing.
Ngabogaan aktip ieu dina Priv ku BlackBerry tiasa ngabantu anu boga bisnis tetep hiji mata nutup dina bisnis maranéhanana ti anywhere- malah bari kaluar tina kota on bisnis.
Priv BlackBerry teh telepon BlackBerry pisan mimitina ngagunakeun software Android, sanggeus taun clinging kana harepan nu BlackBerryOS bakal nyieun comeback a. Tapi bubuka aktip bisnis populér misalna dina alat BlackBerry mimitina ngagunakeun beuki populér sistem operasi Android bisa ngan mamingan sababaraha urang bisnis deui ka brand BlackBerry.
Gambar: BlackBerry


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Jumat, 11 Maret 2011
Beurit Nyingnying
Najan leutik tapi huntuna gede jeung kuat kacida.
Kai,awi,plastik,kertas & kardus bisa digegelan.
Lomari,keler,meja jeung korsi barolong jeung garugus.
Beurit nyingying kacida lincahna.Lumpatna ngabecir siga kilat.Jeung wanian nyayangna ge sarohangan jeung manusa.Ucing ge rada bangga newak beurit ieu mah da sok nyempod kana lomari nu hese kahontal ku ucing.Di sayangna teh sok loba dahareun siga tempe,asin,kurupuk,tomatjsb.Matak rudet.
ASK-PASUNDAN JAYA
2 komentar:
-
-
Ari maneh... boga dendam naon ka ieu nyingnying cekakak . Teu kabayang ku urang aya jelema nu nyieun posting siga kieu... :)) di imah urang ge tatakan paragi ngeureutan bawang beuki leutik digegelan ku nyingnying. Salam ti urang Tangerang ah.
- 9 Juli 2011 15.43
- @sk mengatakan...
-
nya nyingnying teh siga koruptor,...imut imut tapi ngaruksak.
hampura bisi kasinggung,..hahaha...
salam deui ti Priangan Wetan.
- 10 Juli 2011 11.58


text:
Amérika bisa ngaladénan kadigjayaan Bélgia anu dina undakan kahijina teu pernah kaéléhkeun. Utamana kiper Amérika, Tim Howard anu bisa nyalametkeun gawangna nepikeun ka 16 kali supaya henteu kagulan. Nepikeun ka érépna waktu normal tatandang, euweuh gul anu datang.
Babak kahiji dimimitian, dua tim gantian silih serang. Atuh sababaraha kasempetan dipibanda ku dua tim pikeun ngagulkeun bal ka gawang musuhna séwang-séwangan. Hanjakal disiplinna pamaén tukang unggal tim, ieu kasempetan téh henteu nepikeun ka jadi gul. Divock Origi mibanda kasempetan pikeun ngagulkeun bal ka gawang Amérika hanjakal kiper Amérika bisa nyegah bal asup ka gawangna. Sababaraha lila, ditémpas ku kasempetan anu datang ka tim Amérika pikeun ngagulkeun ngaliwatan Michael Bradley anu ngoperkeun bal ka Clint Dempsey anu langsung najong bal ka gawang Bélgia. Untung waé kiper Thibaut Courtois pas pisan aya dina tempat datangna bal.
Babak kaduana, tim Bélgia mibanda kasempetan anu leuwih loba pikeun ngagulkeun. Sababaraha kasempetan datang, hanjakal henteu bisa dijadikeun gul. Untung waé kiper Amérika alus pisan maénna. Nepikeun ka waktuna érép, euweuh gul anu datang.
Babak tambahan dimimitian, Bélgia ngasupkeun pamaén gaganti, Romelu Lukaku anu ngarobah cara maén Bélgia. Nalika ngayakeun serangan balik, operan Lukaku bisa dijadikeun gul ku De Bruyne. Kasempetan kaduana, dibalikeun. Operan De Bruyne ka Lukaku anu dijadikeun gul. Saméméh waktu tambahan béak, Amérika bisa ngagulkeun sanajan ngan sahiji ngaliwatan Julian Green anu meunang bal di kotak pinalti operan ti Bradley. 2-1 pikeun Bélgia nepikeun ka waktu tambahan béak henteu robah.


text:
Hadeuh! Teu bisa diandelkeun manéh mah, Lorénzo! Ituh-ituh, kalah ngendoran lumpat téh! Haar ituh, kalah asup ka pit? Moal enya éléh ku si Éspargaro sadulur, ku si Iannone atawa ku si Bradl? Pan maranéhna mah motorna gé lain motor pabrikan? Ari éléh ku si Marquez jeung si Pédrosa mah uing ogé ngartilah! Wajar! Keur mah balap di lemburna, motorna tararik, awakna gé laleutik maranéhna mah. Tambah-tambah, tim motor pabrikan deuih. Perkara éléh ku aki-aki ti Itali, rada wajar éta ogé. Kawantu si Rossi mah pabalap kahot, salapan kali jadi juara dunyana gé. Tapi, tetep wé kuduna mah manéh nu unggul téh. Naon coba sababna? Pan Valéncia téh lembur manéh, balapan kandang, motorna ogé sarua jeung nu si Rossi! Satim pabrikan. Kumaha sih, dua kali juara dunya motoGP téh? Tiap éléh tiap nyalahkeun ban baé manéh mah. Ngan bati ngageremet wé salila lalajo téh. Keur mah jagoan éléh, katambah-tambah teu bébas lalajona da loba nu séjén di ruang tunggu rumah sakit téh.
Duka teuing atuh kana balap motor téh ku resep-resep teuing. Lain lalajo dina tévé wungkul, tapi jeung jungna ka sirkuit. Lain rék balap ka sirkuit téh, ngan saukur lalajo wé. Da mani asa eundeur atuh jajantung téh ari ngadéngé motor balap digas digaur-gaur di pitstop mah. Teu rugilah pokona mah, ceuli jeung mata téh kajurung di sirkuit mah. Lamun keur boga duit kitu ogé kétah. Kitu gé paling jauh ukur semet ka Shah Alam jeung Sepang di Malaysia. Sirkuit Shah Alam téh geus teu dipaké ayeuna mah da diganti ku Sepang. Tapi waktu Si Simoncelli palastra di Sepang mah kuring teu lalajo, da kabeneran keur munggah haji harita téh.
Mimiti resep kana balap motor téh tina pilem, baréto, keur SD, di lembur. Lalajo pilem di alun-alun kacamatan. Di Pameungpeuk, Garut. Layar tancep mun ceuk barudak ayeuna mah. Ari nu muter pilemna téh parusahaan, kayaning parusahaan roko, obat, jeung sabun bubuk atawa sabun mandi. Haratis. Méméh muter pilem jeung dina waktu istirahat, parusahaan téh ngadaragangkeun produkna. Sok diémbohan ku hadiah sagala rupa keur nu mareuli téh. Maké kupon. Ngocok kuponna dina waktu istirahat pilem kadua. Kuring gé pernah meunang hadiah. Nu muter pilemna parusahaan roko harita téh. Kuring dititah meuli roko ku bapa. Kebeneran meunang tah hadiah, jaket. Alus naker. Narimana di luhur panggung. Inget wé, mani ngadarégdég narima hadiah téh. Ka teuing atoh, ka teuing sawan pédah loba jelema. Ngan sigana, pangpangna mah sieun kanyahoan ku Pa Maman, guru kuring. Sieun dicarékan ké di sakola, sieun disangka sok ngaroko.
Dina pilem kahiji, tah, balap motor téh. Tong nanya judul jeung pamaénna. Teu nyaho jeung teu ngarti barina gé. Basana teu ngarti, lalakonna gé teu ngarti. Pokona mah pilemna téh hideung-bodas, aya balap motoran wéh. Inget kénéh tepi ka ayeuna gé da. Sumpah! Nu boga lalakonna téh motor nomer 10 jeung nomer 27. Wah ramé, silih udag, silih pépédkeun. Giliran méngkol mani daréngdék. Nu nomer 10 mah maké pegat tali kupling sagala rupa. Ceuk kolot nu tingcorowok éta gé, “Hadoooh! Tali kuplingna pegat, euy! Omékeun buru, omékeun!” Éh, nomer 10 kitu atawa nomer 27 nu pegat tali kupling téh? Tah, asa rada poho éta mah, tah. Lah, pokona mah aya nu pegat tali kupling wé di antara nu dua téh. Terus, juarana deuih nu poho téh. Duka nomer 10, duka nomer 27. Aéh, pegat tali kupling atawa tali gas, kitu? Leuh, poho deui éta gé. Hampura wélah. Pokona mah aya nu pegat wéh talina téh. Tali nu dina stang téa geuning.
Tah, dina waktu istirahat pilem, kuring diajak ku babaturan, “Nang, hayu siah urang balap! Sok manéh rék nomer sabaraha? Arék 10 atawa 27? Déwék nomer 10!” ceuk Si Asép anak Sersan Éli. Si Endéd, Si Osid, jeung Si A Kunkun geus siap rék miluan. Geus baroga nomer malah. Nomerna ngan dua, 10 jeung 27. Kuring gé miluan. Kuring mah milih nu maké pegat kupling téa. Nu poho deui téa nomerna. Teu pupuguh atuh, nya, maké poho sagala rupa kana nomerna ieu téh. Ngahaja milih nu pegat kupling téh, soalna jagoan manéhna mah pan! Sanajan talina bari digégél ogé bisa nyusul. Hébat! Nu lalajo gé mani sarurak ayeuh-ayeuhan méré sumanget ka nu pegat talina téa téh, bating ku kataji.
Kuring milu baris, ngajajar dina kalang. Taneuh wé digurat maké rokrak kalangna mah. Garis start mun ceuk ayeuna mah. Kabéh darongko, leungeun maju ka hareup. Persis wé siga nu rék balap motor geus taki-taki nyekel stang. Dampal leungeun katuhu dikeupeulkeun bari diputer-puter ka tukang ka hareup. Tiap diputer ka tukang, tiap dibarengan ku sungut disada, “Ngéng, ngéng, ngéééng!” “Hiji, dua, tiluuu! Ngééééééééng!” Kuring sabatur-batur lalumpat patarik-tarik bari sungut disarada patarik-tarik deuih, “Ngééééééng, ngééééng…!” Giliran méngkol, kabéh lalumpat téh daréngdék! Beuki leceng lumpat, beuki déngdék, beuki gaya deuih. Rarasaan.
“Iraha manéh rék pegat kupling?” ceuk nu tinggaleun bari ha-héh-hoh.
“Moal jadi ah pegatna gé!” ceuk kuring. Rugi atuh ari kudu pegat kupling heula mah! Ké éléh lumpatna, aéh balapna.
“Hiiih! Keur nararaon éta bebenjit téh ngadon lulumpatan di panglalajoan!”
“Keur balap, Mang!”
“Balap-balap bebel sia! Dagangan aing yeuh kaleyek!” Ceuk Mang Emuh nu dagang suuk. Mang Emuh téh bapana Si Endéd. Giliran si Endéd liwat, ngan gep waé ditéwak ku bapana, “Enggeusan siah balapna! Pulungan tuh suuk!” Teu bisa kukumaha, pabalap téh dodongkoan bari mawa cempor mulungan suuk nu ngaracleng urut kaleyek.
Tah, ti harita resep kana balap motor téh. Dimitian tina lulumpatan bari ngabayangkeun balap. Mangkat rumaja, keur di SMA, sok maling-maling maké motor bapa. Motor dua tak, sokbréker hareupna geus téléskopik, rémna cakram, spidométerna dua. Hiji kétah, da nu hiji deui mah tachométer. Lumpatna tarik tah motor téh. Ku tarik-tarikna, nabrak domba kungsi, tuh di Médong. Si Wawan saksina gé, hirup kénéh ayeuna gé tuh di Kantor Balai RLKT Citarum Bogor gawéna. Nabrak nu tumpak sapédah kungsi, tah di sasak hareupeun toko Haji Juhana, gigireun Puskesmas Pameungpeuk. Teuing saha tah éta mah saksina, soalna kuringna gé teu éling harita mah. Kapiuhan. Tapi da aya urutna keur buktina mah, tah, dina tuur. Céda. Saeutik. Dicarékan mah dicarékan ku bapa téh, taya tapakna ieuh. Ari bapa bongoh mah, keteyep deui waé motor téh ditungtun. Geus rada jauh, kakara dihirupan. Berengbeng wéh.
Nu pangripuhna mah ngajurahroh di got di Jalan Cihampelas, Bandung. Si Engkus éta mah saksina, wakasek SMA di Limbangan ayeuna mah béjana. Tepi ka potong huntu hareupna tah Si Engkus mah. Pan manéhna téh milu kana motor kuring harita téh. Ari kuring mah geus nabrak patok beusi téh ngeceplus kana got bareng jeung motor, ari Si Engkus mah ngalayang ka hareup. Ragragna di jalan aspal Cihampelas, huntu heula cenah. Ceuk tukang roti nu nulungan éta gé nyaho téh, sanggeus sadar. Berekah, helm fullface rengat babatokna, sokbréker hareup antel kana mesin. Teu bisa laju deui. Rék ka Garut mah bolay wéh. Rék ngabagikeun buku karangan kuring jeung Si Engkus katut Si Tarlan harita téh ka SMP-SMP di Garut. Dititah ku Kang Opik ti Gegersunten. Indit ti Gerlong Girang téh subuh. Patalimarga gé kosong kénéh. Sup ka Jalan Cihampelas téh ukur aya mobil hiji di hareupeun. Mobil Suzuki turungtung, pulas bodas. Rada jauh, tapi pasti kasusul da lalaunan mobil téh leumpangna. Barang kuring ngaréndéng katuhueun éta mobil, dina lebah ban tukangna, teu méré tanda ti anggalna éta mobil kasebelan téh der ngaléok méngkol ka katuhu, ka jalan Jurang. Atuh, kuring kapépédkeun. Rék dierém lain erémeun keur lumpat mengpengan kituna mah, rék milu méngkol ka Jalan Jurang moal bisa deuih. Antukna mabal ka sisi jalan beulah katuhu, nya keceplusna téh kana got téa.
Teu kapok. Kana lulumpatan angger kénéh wé resep. Maksud téh kekebutan maké motor. Sanggeus boga mobil, malah nambahan kekebutan téh maké mobil. Ari keur maké motor mah rarasaan téh asa jadi si Wayne Rainey, atawa Keny Robert Sénior, atawa Garry MacCoy, atawa Max Biaggi. Sakapeung sok asa jadi Si Lorenzo, atawa Si Rossi di tim biru. Soalna, motor kuring gé samérek jeung motor maranéhna. Malah kelirna gé spésial kelir motoGP tim éta. Livery téa ceuk légégna mah. Has warna biru. Ari keur lulumpatan maké mobil mah sok asa jadi Mika Hakinén, Michael Schumacher, atawa Lewis Hamilton waktu maranéhna di tim béntang tilu dibuleudan. Pan mobil kuring gé samérek jeung mobil F 1 maranéhna, béntang tilu dibuleudan.
Karesep kana balap téh nurun ka anak kuring nu lalaki. Bédana, ari kuring mah salian ti resep lalajo téh nyéta sok resep kekebutan. Sedengkeun anak kuring nu lalaki mah, ngan resep lalajo wungkul. Sakalina dibawa ngebut gé, boh kana motor boh kana mobil, sok mindeng ngélingan, “Bapa téh tos sepuh,” pokna, “kedah ati-ati. Ulah kekebutan kieu. Hariwang!” Teu ngaragangan pisan anak téh. Béda jeung si Tétéh, anak kuring nu cikal, awéwé; jeung indungna. Lamun teu ngebut téh, “Teu seru,” cenah. Malah mindeng si cikal jeung indungna téh sok ngalédék ka nu lalaki, “Manéh mah lalaki téh euweuh kawani. Moal enya kana motor teu bisa, nyupiran mobil majuna cara kéong.” Tara sing némbal dilédék kitu téh, ukur seuri konéng wé.
Ari si cikal mah, nu awéwé téa, kana mobil bisa, kana motor komo. Ngagantian urut berobat batur remen, ngoméan mobil batur mindeng. Ngoméan béca sakalian ngubaran tukang bécana kungsi deuih. Kabéh gé urut korban si cikal tatéh. Nu kasérémpét téa, nu kateunggar téa. Ngan sukur alhamdulillahna téh taya korban jiwa. Bararaid teuing. Teu bisa majar kumaha, da rumasa kuring gé sok kitu ari di jalan téh, kekebutan.
Kamari mah balik ti kantor téh rurusuhan. Sieun teu kabagéan lalajo Persib lawan Persipura, dina tévé di imah. Keur mah eukeur rurusuhan, katambah-tambah resep kekebutan ti tadina; atuh puguh wé ngadius ngalumpatkeun motor téh. Kandaraan nu kendor rada ngahalangan, dikelaksonan. Minggir saeutik, bebeskeun. Siet, liwat. Siet, liwat. Kitu wé jeung kitu sajajalan téh.
Sabot kuring suat-siet nyiapan kandaraan di hareupeun téh kaintip tina kaca spion aya motor gedé nunutur kuring. Malah kungsi ngaréndéng. Ti lebah kampus IPB Darmaga mun teu salah mah mimiti nuturkeunana téh. Sidik R 6 tah motor téh. Kaasup motor sport kenceng. Sed wé saeutik ti motor kuring, R 1. Nu tumpakna dedeg, papakéanana saged. Maké hélm full face hideung. Maké wearpack balap mérek kakoncara. Sarung tangan jeung sapatuna gé pon kitu kénéh. Standar kaamanana alus tah Si R 6 téh.
Salian ti nunutur téh, sakapeung mah maké rék nyiap kuring sagala rupa. Ngan orokaya cara nyiapna teu jeung kira-kira. Kuring rék nyiap nu di hareup, manéhna pipileun rék nyiap kuring. Kuring ngendoran méré jalan ka manéhna, éh kalah ngendoran deuih manéhna gé. Meunang tilu kali kitu lakuna téh. Euh, hayang ngadu jajatén sigana ieu mah! Geus karuhan kitu mah teu hayang méré ombér. Gas dipurilitkeun bari disentak, mesin ngocéak. Ban hareup rada ngangkat saeutik. Ber!
Diintip tina spion, manéhna kaciri ngudag. Di nu lempeng mah kuring gé ampir-ampiran kasiap. Éra mun tepikeun ka kasiap téh. Moal enya motor sport 1000 cc kudu éléh ku motor sport 600 cc. Samérek deuih. Di-Gibernau-keun waé kitu siga di Valéncia, atawa di-Capirossi-keun siga di Sepang? Nurutan Si Rossi mépédkeun Sété Gibernau jeung Loris Capirossi maksud téh. Pan duanana dipépédkeun ku Si Rossi tepikeun ka kalaluar tina trék. Keur mikir-mikir kitu, kolébat anak kuring nu lalaki, “Bapa téh tos sepuh,” pokna, “kedah ati-ati. Ulah kekebutan kieu. Hariwang!” Bener, ceuk pikir. Gas dikendoran, gigi diturunkeun cetrék-cetrék kana opat, rém hareup-tukang dipasang lalaunan. Siet, ngan ukur sasiet kuring diliwat ku Si R 6. Jeun teuing, ah! Jig wé ti heula. Mani ngacir ngajauhan.
Teu kungsi lila, di tikungan ka katuhu kaciri Si R 6 téh keur ngalungsar di sisi jalan beulah kénca. Awakna keur disarandékeun ku nu nulunganana kana tungtung témbok bés nu diteunggarna. Motorna paburantak burakrakan. Motor harega 200 jutaan leuwih téh geus teu mangrupa. Tekor méngkol sigana, kenceng teuing lumpatna. Jalma-jalma lalumpatan muru ka tempat kajadian. Pas keur adan magrib éta téh. Di tikungan Cibanténg.
Reg kuring eureun lebah dinya téh, “Kumaha teu ku nanaon?”
“Tatu, Pa. Parna sigana mah, tapi hirup,” ceuk budak ngora nu nulunganana.
“Rasakeun!” ceuk gerentes haté bari maju deui. Sieun kaelatan solat magrib, jeung sieun kaelatan lalajo Persib deuih.
Kakara wé nyetandarkeun motor di teras imah, hp ngirining. Hp anak kuring nu lalaki, Si Dédén.
“Halow, sareng Pa Haji Enang?” ceuk sora ti ditu. Teu wawuh, tapi sora budak ngora.
“Muhun. Punten sareng saha ieu téh?”
“Abdi, Pa Haji, Rusdi di Tikungan Cibanténg.”
“Karah aya naon? Ari anak Bapa ka mana, ning hpna bet ku Jang … saha tadi téh?”
“Rusdi, Pa Haji.”
Solat magrib dihijikeun ahirna mah jeung isa, jam hiji peuting kitu gé; di masjid rumah sakit. Lalajo Persib lawan Persipura teu kalaksanakeun deuih. Kaweur nu aya, teu puguh rarasaan, teu puguh pipikiran. Tétéla Si R 6 téh anak kuring nu lalaki geuning, Si Dédén. Nu sok ngingetan kuring atawa lanceukna ari keur kekebutan mawa mobil atawa motor.
Geus teu tahan cenah dilédék waé ku Si Tétéh jeung Si Mamah pédah teu bisa kana motor. Ahirna, manéhna diajar kana motor nu babaturan kuliahna. Meunang tilu poé cenah diajarna téh. Maké nu R 6 téa. Tah, kamari téh cenah rék pamér mawa motor ka imah. Di jalan kabeneran cenah papanggih jeung kuring. Sakalian wé némbongkeun wewesén. Ngahaja cenah api-api teu wawuh da rék nyieun kejutan téa ké satepina ka imah.
Hadeuh! Karasa ieu sirah lenglengan. Mikiran biaya rumah sakit sabarahaeun boa. Mikiran ngagantian motor batur 200 jutaeun leuwih. Kudu meuli nu anyar, da nu itu mah geus euweuh pupurieunana deui.
Karasa, karasa. ***
Enang Rusyana, Dosén salah sahiji PTN di Banda Acéh.


text:
WULAN Nawangsih, urang Luragung Kabupaten Kuningan, boga bakat ngadongeng Sunda. Bakat nu carang dipibanda ku rumaja sapantar jeung dirina. Enya, tong boro ngadongeng Sunda, dalah nyarita ku basa Sunda kapan nyebutna teh sok ngarasa kagok.
Da enya, kapan rumaja ayeuna mah rereana cacarita teh sok direumbeuy ku basa gaul. Eta oge diaku ku Wulan pribadi, sapopoe mah inyana oge rumasa kurang lancar make basa Sunda. Keur mah iti mimiti sakola TK nepi ka kelas IV milu ka kolotna di Jakarta. “Sakedik-sakedik mah tiasa basa Sunda, piraku da abdi teh kapan dilahirkeun di Luragung, pun biang urang Sunda ari pun bapa ti Jawa tengah ” Ceuk putra Ibu Mimin jeung bapa Heri, nu lahir di Luragung, Kuningan ping 18 Maret 1990 teh. Geuning eta tiasa ngadongeng Sunda? Ceuk Wulan, eta mah kaparengkeun kusabab dilatih ku salah saurang guruna, sabab katangen dirina boga bakat dina nyarita. Keur nyuprih elmu di SMPN Luragung, kapentes jadi MC (Master of Cheremony) jeung maca sajak. Ku leukeun diajar mah, teu burung bisa, malah dina nepikeun dongeng Sunda tanpa teks, mani capetang, bari pepeta sagala rupa. Teu matak heran, basa aya Pasanggiri ngadongeng basa Sunda tingkat SMA sa-kabupaten Kuningan sawatara waktu kaliwat, Wulan Nawangsih nyangking juar hiji. *


text:
Mumps mangrupakeun kaayaan dimana aya anu bareuh kelenjar tiroid. Kelenjar tiroid mangrupakeun organ kukupu ngawangun anu lokasina ngan handap apel Adam. kelenjar nu boga fungsi penting, nyaéta pikeun ngahasilkeun hormon tiroid yén maén peran dina rupa-rupa prosés kimia nu lumangsung dina awak.
Dina kaayaan normal, kinerja kelenjar tiroid condong teu sadar sarua organ di lianna. Tapi lamun aya anu bareuh kelenjar tiroid bakal ngahasilkeun lump beuheung. lumps ieu bakal dipindahkeun luhur jeung ka handap mun anjeun ngelek.
Ukuran anu lump dina kasakit tiroid variasina dina unggal jalma. Dina kalolobaan kasus, jalma kalawan mumps moal gaduh gejala naon iwal lump beuheung. Tapi dina kasus parna, gejala kayaning batuk, tikoro ngarasa choked, sora peuyeu, kasusah Heureuy, sarta eungap bisa dirasakeun ku sabar.
Rupa Kasakit Tiroid
Aya dua jenis goiter, nu mangrupakeun goiter diffuse na nodules. golongan ieu dumasar kana tékstur lump kana.
Nabrak on goiter diffuse karasaeun lemes ka kabaran. Sedengkeun nodule tiroid, lump karasaeun henteu rata tur lumpy. Beungeut henteu rata alatan ayana salah sahiji atawa leuwih lump téh leutik atawa sawaktos teu aya cairan dina lump kana.
Gejala Kasakit Tiroid
Teu kabeh pasien ngalaman gejala mumps. Sanajan kitu, lamun gejala lumangsung, mecenghulna lump abnormal atanapi bareuh dina beuheung mangrupa tanda utama pikeun jadi humandeuar ku sabar.
Mumps nabrak ukuranana béda pikeun masing-masing sabar. lumps Leutik-ukuran anu ilaharna teu bakal ngakibatkeun keluhan nanaon. Sanajan kitu, lump nu bisa mangaruhan engapan sarta ngabalukarkeun sabar hésé ngelek lamun ukuranana teh ngaronjat.
gejala lianna nu bisa marengan kaasup bareuh tikoro nu karasaeun ngabareuhan, parobahan sora (misalna peuyeu), batuk, sarta eungap na Heureuy.
Mun anjeun ngarasa gejala di luhur, utamana pikeun penderita ku nabrak éta terus tumuwuh tur boga kasusah engapan atanapi Heureuy, Anjeun kudu geuwat ningali dokter.
Nyababkeun Mumps
Mumps kadang hese neangan cukang lantaranana kusabab pisan rupa-rupa. Tapi aya sababaraha faktor umum nu bisa memicu kasakit. Diantara ieu:
- Hyperthyroidism na hipotirodisme. Mumps bisa lumangsung alatan prestasi kaleuleuwihan kelenjar tiroid (hyperthyroidism) atanapi panurunan (hypothyroidism). Duanana bakal ngakibatkeun bareuh kelenjar tiroid. Hyperthyroidism ilaharna disababkeun ku kasakit Graves '. Bari hypothyroidism bisa dipicu ku kakurangan iodin atawa panyakit Hashimoto urang. Kasakit Hashimoto urang sarta panyakit Graves 'mangrupa kaayaan otoimun.
- Kakurangan iodin. Kelenjar tiroid perlu iodin ngahasilkeun hormon tiroid. zat ieu bisa kapanggih dina sapi lauk, tiram, juket laut, cereals, séréal, sarta susu. Alatan kurangna iodin, kinerja kelenjar tiroid urang bakal nampik tur bareuh.
- Roko. Bako bako ngandung senyawa nu thiocyanate bisa mangaruhan kamampuh awak pikeun nyerep iodin.
- Ayana nodules dina kelenjar tiroid. Kalolobaan nodules ieu benign di alam. Sanajan kitu, eta tetep ngabutuhkeun hiji ujian teleb kana aturan kaluar kamungkinan térorisme.
- Pangaruh kanker tiroid .
- Radang kelenjar tiroid alatan inféksi viral, baktéri, atawa ubar nu tangtu.
- parobahan hormonal alatan pubertas, kakandungan, sarta ménopause.
- Paparan radiasi, kayaning lamun ngalaman radiotherapy.
- Efek nginum obat litium nu sacara umum dipaké pikeun ngubaran depresi sarta karusuhan bipolar .
Résiko faktor Kasakit Tiroid
Mumps bisa mangaruhan saha, tapi aya sababaraha faktor anu bisa ningkatkeun resiko hiji jalma pikeun ngamekarkeun panyakit ieu. Faktor pemicu ngawengku:
- Umur. Résiko mumps bakal emningkat dina yuswa 40 taun sarta leuwih.
- Génder. Awéwé boga résiko luhur keur gangguan tiroid ti lalaki.
- Turunan. Gaduh anggota kulawarga anu ngalaman ti kanker tiroid atawa kasakit otoimun bakal nambahan résiko panyakit tiroid.
- Obat kayaning amiodarone sarta ngandung litium.
- Kakandungan jeung ménopause. Résiko gangguan tiroid ngaronjatkeun lamun awéwé anu hamil atanapi ménopause, tapi cukang lantaranana teu acan dipikawanoh kalawan kapastian.
Prosés Kasakit Mumps diagnosis
kelenjar tiroid ngabareuhan umumna bisa ditempo ku dokter ngaliwatan ujian fisik basajan. ujian Hal ieu ngamungkinkeun dokter pikeun ngadeteksi ukuran jeung tékstur lump jeung tipe mumps.
Pasén ogé bakal dipenta pikeun ngajalanan meunteun fungsi tiroid pikeun mastikeun cukang lantaran tukangeun kelenjar ngabareuhan. ujian Hal ieu dilakukeun ngaliwatan uji getih jeung ngukur tingkat hormon T3, t4, sarta TSH ( hormon tiroid-stimulating atawa tiroid stimulating hormon). T3 na t4 nyaeta utama hormon tiroid hadir dina awak, bari TSH nyaéta hormon tiroid puseur kontrol produksi dina awak manusa. tingkat hormon tiroid aya handap atawa leuwih luhur ti normal umumna nunjukkeun resiko hiji jalma pikeun ngamekarkeun kasakit.
Aya sababaraha tés séjén anu dipigawé nyadiakeun informasi nu leuwih wincik tentang kondisi sabar. Sababaraha di antarana:
- Scanning tiroid nu . prosés ieu ngalibatkeun isotop radioaktif mariksa ukuran sarta jenis ti lump tiroid. Kituna, tés ieu kedah dihindari ku ibu hamil.
- pamariksaan ultrasound anu dipaké pikeun mastikeun ukuran sarta jenis ti lump. Nya kitu, ayana nodules nu teu kapanggih ngaliwatan ujian fisik.
- B iopsi . Prosedur ieu dipigawé ngaliwatan aspirasi jarum rupa disarankeun pikeun nangtukeun jenis sél dina lump a.
Mumps Kasakit Pencegahan
Pencegahan mumps diadaptasi kana kaayaan kaayaan.
- Goitre alatan kakurangan iodin. asupan uyah tinggi iodin sarta pamakéan iodin salaku salah sahiji bahan dasar adonan mangrupakeun cara basajan pikeun nyegah mumps. Sajaba ti éta, iodin ogé bisa dikaluarkeun dina bentuk suplemén.
- Goiter alatan kondisi thyroiditis otoimun. Penderita thyroiditis otoimun bisa jadi prescribed nginum obat levothyroxine jeung pangobatan anti radang lamun diperlukeun. Duanana obat dimaksudkeun pikeun nyegah goiter kapayunna.
- goiter bawaan (bawaan). Mumps geus lumangsung ti kalahiran ieu bisa dicegah kalayan gejala nginum obat levothyroxine bari sanggeus orok anu dilahirkeun. Pamakéan ubar ieu kedah cautious tur luyu jeung resép dokter urang.
Kasakit Mumps Treatment Hambalan
Mumps bisa diatur dina sababaraha cara. Tekad tina hambalan ieu gumantung kana sababaraha faktor, kaasup ukuran tina lump, gejala, sarta kitu ogé cukang lantaran dasar goiter.
Nabrak nu leutik tur teu ngakibatkeun gejala umumna henteu langsung kajawab. dokter moal ngawas kamajuan kaayaan anjeun méméh nyieun nurutan-up kusabab mumps Anjeun bisa cageur tanpa butuh perlakuan.
Mun lump nu terus tumuwuh nepi ka ngaganggu kaayaan kaséhatan sabar urang, aya sawatara léngkah perawatan anu bisa dicokot. Métode perlakuan anu bakal dianjurkeun ku dokter di antarana:
Tiroid ubar hormon-nurunkeun
Thionamide baris nurunkeun kadar hormon tiroid ku inhibiting proses produksi. Ubar ieu dipaké pikeun ngubaran hyperthyroidism. Efek samping kaasup seueul, nyeri sendi, baruntus hampang, sakumaha ogé panurunan dina jumlah sél getih bodas dumadakan.
terapi gaganti hormon
hambalan ieu dicokot nungkulan hipotirodisme pikeun ngaganti hormon tiroid jeung umumna kudu dituturkeun pikeun hirup. Conto tamba levothyroxine .
Terapi iodin radioaktif
terapi ieu ogé ngawengku perlakuan pikeun hyperthyroidism. iodin radioaktif anu dikonsumsi baris ngancurkeun sél tiroid. Metoda perlakuan ieu kabuktian ngaleutikan ukuran lump, tapi ogé bisa ngakibatkeun hypothyroidism.
hambalan operasi
A lump nu terus tumuwuh nepi ngaganggu engapan sarta neureuy ngabalukarkeun sufferers hésé umumna diperlakukeun kalayan bedah. hambalan ieu bakal dilumangsungkeun ku thyroidectomy, prosedur pikeun janjian tina sababaraha atawa sakabéh kelenjar tiroid. Prosedur ieu ogé disarankeun pikeun penderita disangka tina gaduh lump tiroid ngandung sél kanker.
Unggal operasi kudu boga résiko, kaasup thyroidectomy. Sanajan kamungkinan leutik, pasien anu ngalaman prosedur bisa ngalaman komplikasi karuksakan saraf sarta kelenjar parathyroid.
Conto karuksakan saraf nu bisa lumangsung nyaéta parobahan dina sora jeung masalah engapan. komplikasi ieu tiasa samentara atawa permanén. Bari ruksakna kelenjar parathyroid bakal mangaruhan kana tingkat pangaturan kalsium getih jeung tulang.
Salian rupa-rupa terapi luhur, urang mibanda kasakit tiroid aya ogé disarankan pikeun nuturkeun diet husus, kayaning:
- Diets tinggi di iodin. Dina penderita panyakit Graves 'disababkeun ku tingkat low iodin, asupan uyah tinggi iodin bisa mantuan ngaleutikan ukuran goiter nu. Sajaba ti éta, suplemén iodin atanapi nginum obat levothyroxine bisa jadi prescribed ka alamat masalah ieu.
- Diets low di cyanoglucoside. Cyanoglucoside mangrupakeun sanyawa alam nu bisa ngahambat angkot iodin dina kelenjar tiroid. Ku alatan éta, ngawatesan konsumsi dahareun anu ngandung cyanoglucoside kayaning sampeu, jagung (jagung-jagungan), pucuk awi jeung kentang amis.
Komplikasi Kasakit Mumps
Lamun telat diatur atawa henteu diatur leres, mumps bisa ngakibatkeun sabagian komplikasi kayaning:
- Tekenan ti cords vokal (trachea). Ieu bisa lumangsung lamun mumps cukup badag pikeun ngurangan jaringan sakurilingna, utamina trachea nu. Salian sora janten peuyeu, penderita ogé bisa ngalaman eungap.
- Sepsis. Sepsis atawa inféksi getih bisa lumangsung dina acara bisul tiroid, nu mangrupakeun kaayaan nu aya kumpulan nanah dina kelenjar tiroid.
- Nyeri, ngaluarkeun getih, sarta pupusna Network dina. Katiluna jenis bisa lumangsung dina nodules goiter.
- Lymphoma. Mumps nu multinodul (panomeran leuwih ti hiji) jeung goitre disababkeun ku kaayaan otoimun aya dina resiko pikeun transformasi malignant dina kelenjar tiroid, nu lymphoma.


text:
Akar
Akar nyaéta bagian tutuwuhan pikeun anu awakna geus mangrupa kormus.
Sipat-sipat akar:
- mangrupa bagian tutuwuhan anu biasana aya dina jero taneuh, sarta tumuwuhna nuju ka puseur bumi (géotrop) atawa nuju ka cai (hidrotrop), ninggalkeun hawa jeung cahaya.
- henteu ruruasan sarta henteu ngandung daun atawa sisit atawa bagian-bagian lainna.
- warna henteu héjo, biasana semu bodas atawa semu konéng.
- tumuwuh terus tapi ilaharna tumuwuhna masih éléh gancang lamun dibandingkeun jeung bagian nu aya di beungeut taneuh.
- bangun tungtungna remen ogé méncos, sahingga leuwih gampang pikeun nembus taneuh.
Guna akar pikeun tutuwuhan:
- nguatkeun nangtungna tutuwuhan.
- pikeun nyerep cai sarta zat-zat kadaharan anu puyar dina jero cai dina taneuh.
- ngunjalan cai sarta zat-zat kadaharan anu geus diserep ka tempat-tempat dina awak tutuwuhan anu merlukeunana.
- sakapeung minangka tempat pikeun numpukeun kadaharan.
Macem akar[édit | édit sumber]
Sacara umum, aya dua rupa akar nyaéta:
- Akar serabut. Akar ieu ilaharna aya dina tutuwuhan monokotil. Sanajan sakapeung, aya tutuwuhan dikotil ogé nu mibandaana (kalayan catetan, tutuwuhan dikotil kasebut dipelakkeun ku cara cangkok, atawa sték). Guna utama akar serabut nyaéta pikeun ngukuhkeun nangtungna tutuwuhan.
- Akar tunggang. Akar ieu umumna aya dina tutuwuhan dikotil. Guna utamana nyaéta pikeun nunda kadaharan.
Robahan akar[édit | édit sumber]
- Akar hawa. Akar naék ka luhur taneuh, hususna ka luhur cai kawas dina genera Mangrove (Avicennia, Soneratia).
- Akar gantung. Akar sapinuhna aya di luhur taneuh. Akar gantung aya dina tutuwuhan epifit Anggrék.
- Akar banir. Akar ieu réa aya dina tutuwuhan wanda tropik.
- Akar pangiseup. Akar ieu aya dina tutuwuhan wanda parasit kawas benalu.
Sesebutan husus pikeun akar[édit | édit sumber]
- Akar pancer: akar lulugu atawa akar poko nu terus ka handap.
- Akar mayang: dahan-dahan laleutik tina akar pancer.
- Beuti: akar anu ngabenggul sarta dagingan.
- Canir: akar nu rubak nyéréngkébéng (upamana caringin, kiara).
- Jangkar: akar nu témbong luhureun taneuh.
Rujukan[édit | édit sumber]
- Hidayat, Rachmat Taufik, spk., Peperenian Urang Sunda, Kiblat, Bandung, 2005.


text:
Kopdaaarr nehhhh
Kaping 6 Desember anu kaliwat, kopdar WSAB jadi dilaksanakeun, kumaha caritana? Mangga, ieu dongengna Irma dina milist WSAB ditambihan tinu sanes, teu kakantun poto2na...
Alhamdulillah, kopdar teh meni resep.. asa bungah kieu ieu hate! hihi.. huhuuyyy! Teu siga nembe pendak we nya ibu2? Raraosan teh asa tepung sareng dulur nu tos lami teu patepung we lah!
Janten kieu dongengna teh.. sadinten memeh kopdar, abdi meni asa rariweuh kupadamelan. Asa teu beres-beres tea. Jam 3 pasosore, diemutan ku pagawe abdi ngeunaan reservasi tempat di Dapur Sunda, kanggo sabaraha jalmi cenah.
Euleuh.... reservasi kanggo naon.... tabuh sabaraha kitu ieu...
Astagfirullah.. mangkaning saya teh tos pede tea, waktos ibu-ibu WSAB naros "Pesen tempat di Dapur Sunda kanggo Kopdar bade kusaha?" harita abdi ngagampangkeun "Irma waeee..., keun engke Irma anu pesen!" hihihi..... *padahal dugi ka atabuh 3 sonten, sadinten memehna, abdi teh teu acan pesen tahh.... Untung wae Dapur Sundana teu pinuh nya :P
Jam 4-an aya Sms ti Teh Inong, salah saurang bentang utama kopdar (heueheu... tebih2 ti s'pore soalna): "Ma, engke sumping tabuh sabaraha? Abdi tos diperjalanan, yeuh."
Euleuhh? Meni rajin .... sementara abdi nembe dugi ka rorompok. Cape keneh tos putar puter di mangga dua. Na hate teh... 'InsyaAllah setengah 6 dugi kadinya.' :)).
Singhoreng, sajajalan ti rompok ka KTS nu biasana lancar dina jam bubar kantor, pinuh tur macet di lebah parapatan Kuninganna. Nya.... pasti telat yeuh Teh Inong... sakedik mah bae nya ....
Jam 17.17 Teh Inong ngasms deui : "Ma, abdi tos dugi."
Huaaahhh.. rajin pisan yeuh! Da teu acan satengah 6 pan? Teras deuih nembe nelepon ka teh Molly, anjeuna masih di kantorna. Hihi.. waahh diemutan teh, sigana mah Teh Inong bakalan
akrab yeuh sama si pelayan2 resto Dapur Sunda! :P
Jam 17.45 Abdi dugi di Dapur Sunda.
Aya tiluan tah nu nuju lesehan teh. Der wee ah mulai "Haiiiii". Dilajengkeun ku peluk cium hangat (ciieee naon sihhh!) sareng Teh Inong, Neng Indah (rai na teh Inong) & Teh Fifi (salah sahiji bumil di WSAB ieu teh).
Aeh...., abdi mah nyandak rombongan yeuhh.. hehe aya Syifa (nu maksa hoyong ngiring ka Mamahna) sareng si Mbak (nu dipaksa sina ngiring meh si Mamah tiasa santai teu kedah ngugudag Syifa di Dapur Sunda hehehe).
Ngobrol kaditu kadieu.. teras sepakat urang pesen tuangeun tipayun we ah. Hehe sanes lapar-lapar teuing atanapi curi-curi start ieu mah, tapi meh engke tiasa santai ngobrolna, maksadna.
Abdi pesen es cingcau (slurrrpp emang tos niat saya mah bade pesen cingcau hejo!hehe), es jeruk, ayam bakar, tumis kangkung sareng tahu telor.
Teh Inong pesen sayur asem, usus & babat goreng, teraass naon deui 'nya? hihi hilap, langsung sibuk kana pesenan pribados sihh. Teh Fifi mah duka diet duka naon tahh.. da mung pesen mie kocok we sareng sambelna! hehe
Teu lami, aya si Eneng nu geulis keneh tea geuningan.. hueheuhehe saha ciiikk? yaahh, Neng Wida tea! :) gadis WSAB, heheh..
Acara diteraskeun ku bongkar2 cokelat perbekalan Teh Inong ti negri singa. Waahhh asa panen yeuhh! Syifa nu pangresepna mah! hihihi :P
Sasumpingna anu sanes nyaeta bentang utama nu kadua: Teh Willa sareng rai2na, Nana, sareng Tia. Tambih rame seng heboh we nu ngumpul ngariung teh. Teh Willa babagi oleh2na, teras oge ngahaleuang tembang sunda Bubuy Bulan (si teteh tiasaan eta bulan dibubuy), babagi pangalaman (nu ieu mah direkam ku Teh Molly, heheh). Aya deui kajadian pikalucueun, dikantun solat magrib teh lemon tea neng Wida diangge ngojay gurame! Gurame saha eta teh. heuhuu.. karunya nu gaduh lemon tea dugika olohok ngembang kadu.
Ibu2 teh asa gaduh bungsu Neng Wida, dipiwarang moto we hayeuuuh... Hihi abdi mah tos niat moal ngaluarkeun kamera, hihihi.. meh ditiap foto aya teras lahh maksadna mah. Lumayan.. ;))
Terang2 tos wengi, waktos asa nyerelek pisan. Pokona mah sabab ku bungah ngariung sareng para WSAB anu salami ieu mung nyambung via internet. Alhamdulillah bagja pisan.
Tah pami nu ieu langkung rame deui, mangga geura ngacung anu kasebat.. ulah nyumput hihii...
1. Aya nu dongeng tentang pertama kali cinta bersemi dgn si Akang... Hiji pilihan diantara saratus ceunah! Hehehe... heboh lah! Saha ciik? ;)
2. Aya nu saurna nuju diet tapi pesen tuangeunana sami sareng nu teu acan emam 2 dinten tea... hahahha *hiperbola .. saha ciik?
3. Aya nu murak oleh-oleh dugi ka nu parebut oleh-oleh... hehe saha tahh?
4. Aya nu hoyong difoto payuneun kaca *meh tiasa ngaca heula samemeh difoto... hihihi
5. Aya nu riweuh di penghujung acara karena beurat kudu mamangku budak leutik gara-gara si budak tos bosen+tunduheun nungguan indungna ngobrol jeung seuseurian wae teu anggeus-anggeus tea sareng Ua-Ua + Bibi-bibina.. hehehe.. muhun, abdi eta mah! hihi
6. Pangpangnamah eta aya tamu pangrame tea neng shifa,manyunna gak tahan:),ngan hanyakal shifanya teh inong sama zidan gak ada euy...
7. Aya nu ngidam semur jengkol yeuh.. sahaaa
8. Aya nu alim dipanggil teteh...saha yeuh.. ngacung
9. Aya nu bu hamil teu tiasa emam sanguu..saha taah
*Di edit tina dongeng Irma di milist WSAB, ditambihan ti Nana, Fifi, seng nu sanes
*Poto ti Wida seng Nana, poto nu sanes tiasa ditingali di blogna Nana, FS na Wida


text:
ain Mang Darma anu osok wawayangan téh. Da anu osok wawayangan mah dalang (Mang Darma mah lain dalang). Ieu mah mangrupakeun rumpaka anu eusina ngingetan ngeunaan kahirupan di dunya ieu. Hirup di dunya ieu ulah nepikeun ka kasasar lalampahan jeung ulah ngajurung napsu. Lamun éta perkara dilakonan matak kaduhung éngkena, raga anu bakal katempuhan jeung nanggung akibatna.
Kukituna hirup di dunya ieu kudu éling jeung teu weléh éling. Éling yén di dunya ieu téh lir ibarat keur jadi wayang, teu boga nanaon jeung teu bisa nanaon.
Kitu kira-kirana anu bisa diala tina Pupuh Asmarandana anu rumpakan saperti ieu:
Éling-éling mangka éling
Rumingkang di bumi alam
Darma wawayangan baé
Raga taya pangawasa
Lamun kasasar lampah
Nafsu nu matak kaduhung
Badan anu katempuhan
Éling-éling masing éling
Di dunya urang ngumbara
Laku lampah nu utama
Asih ka papada jalma
Ucap tékad reujeung lampah
Tingkah polah sing merenah
Runtut rukun sauyunan
Hirup jucung panggih jeung kamulyaan
(Gambar meunang nginjeum ti http://www.blogspot.com/)